Να μην πληρώσουν οι λαοί την κρίση – Λύση τώρα για να μη διαλυθεί το ευρώ\nΠαρασκευή, 27/03/2020 11:41\nΘα διαλυθεί η Ενωση γιατί δεν μπορεί πλέον να λειτουργεί με γραφειοκρατικούς όρους και με εμμονές\nΓια ακόμη μια φορά η Ευρωπαϊκή Ενωση, όχι των λαών, αλλά των συμφερόντων συγκεκριμένων χωρών, δεν στάθηκε στο ύψος των ιστορικών περιστάσεων.\nΙσως δε είναι η πλέον ιστορική στιγμή για την ΕΕ, για το ευρωπαϊκό οικοδόμημα για το οποίο έχουν γίνει τεράστιες προσπάθειες τα τελευταία χρόνια προκειμένου να αντέξει.\nΟποιος γνωρίζει ελάχιστα από το πώς λειτουργεί η Ενωση, αυτό το γραφειοκρατικό «τέρας» στο οποίο οι αποφάσεις λαμβάνονται με πολύ κόπο και χωρίς ιδιαίτερη αίσθηση των αναγκών των ευρωπαϊκών λαών, δεν εξεπλάγην από τη… μη απόφαση της Συνόδου Κορυφής.\nΟι ευρωπαίοι ηγέτες είναι συνηθισμένοι να κλωτσούν το μπαλάκι πιο πέρα, να βάζουν τα προβλήματα κάτω από το χαλί, αδιαφορώντας για το πώς βιώνουν τα μείζονα προβλήματα οι ευρωπαίοι πολίτες.\nΣτην προκειμένη περίπτωση δεν έχουμε να κάνουμε με την κρίση που μπορεί να βιώνει μια χώρα όπως η Ελλάδα, επομένως να μπορεί να δικαιολογηθεί η άρνηση έκδοσης ευρω-ομολόγου.\nΕίναι προφανές ότι η αντιμετώπιση της ελληνικής κρίσης δεν ήταν και η ορθότερη, όπως λανθασμένες ήταν και οι κινήσεις των ελληνικών κυβερνήσεων από το 2010 και μετά.\nΠοιος θα ξεχάσει το τεράστιο λάθος της κυβέρνησης Σαμαρά να χαλαρώσει την οικονομική πολιτική της γιατί πλησίαζαν οι εκλογές;\nΚαι ποιος θα ξεχάσει βεβαίως τη… λεβέντικη διαπραγμάτευση των Τσίπρα – Βαρουφάκη που οδήγησαν τη χώρα στη χρεοκοπία, το εξευτελιστικό δημοψήφισμα, το σκληρότερο μνημόνιο που ζήσαμε ποτέ.\nΑυτά, όμως, είναι παρελθόν, το παρόν λέει ότι η Ευρώπη βιώνει τη χειρότερη οικονομική κρίση που πέρασε ποτέ εξαιτίας του κοροναϊού. Και βρισκόμαστε ακόμη στην αρχή. Κανείς δεν γνωρίζει αν η ζημιά θα είναι ανεπανόρθωτη, κανείς δεν ξέρει αν θα αντέξει ακόμη και το ίδιο το ευρώ.\nΗ Σύνοδος Κορυφής, που έγινε με τηλεδιάσκεψη, ήταν μια ακόμη παταγώδης αποτυχία της ΕΕ να προστατεύσει ακόμη και το ίδιο το ευρώ. Με ευθύνη των πλούσιων χωρών της Ευρώπης, που δεν θέλουν το ευρω-ομόλογο, δηλαδή επί της ουσίας να μοιραστεί το ευρωπαϊκό χρέος σε όλους, αυτή τη στιγμή είναι τα πάντα στο αέρα.\nΟι δύο εβδομάδες προθεσμία που δόθηκαν για να κατατεθούν προτάσεις μοιάζουν ακριβώς με το τενεκεδάκι που κλωτσάμε, αλλά θα το βρούμε ξανά μπροστά μας.\nΕίναι σίγουρο ότι οι υπουργοί Οικονομικών δεν θα μπορέσουν να βρουν τη λύση που δε βρήκαν μέχρι σήμερα. Και είναι σίγουρο ότι θα επιχειρηθεί μια ακόμη συμβιβαστική πρόταση η οποία θα βολεύει τις χώρες του Βορρά και θα καταδικάζει τις χώρες του Νότου σε σκληρή λιτότητα.\nΥπό τις παρούσες συνθήκες είναι σίγουρο ότι την κρίση του κοροναϊού θα την πληρώσουν οι εργαζόμενοι. Χιλιάδες απολύσεις θα γίνουν, επιχειρήσεις θα βάλουν λουκέτο, περικοπές μισθών θα αποφασιστούν, θα έρθει περαιτέρω φτωχοποίηση ενός τμήματος της Ευρωπαϊκής Ενωσης που έτσι κι αλλιώς είναι φτωχό σε σχέση με τον Βορρά.\nΠροφανώς η κ. Μέρκελ και οι δορυφόροι της θέλουν τους νότιους «σερβιτόρους» της Ευρώπης όπου θα εξυπηρετούν τους πλούσιους τουρίστες των χωρών του Βορρά.\nΔεν εξηγείται αλλιώς η εμμονή στη μη έκδοση του corona bonds, ουσιαστικά και για να λέμε τα πράγματά με το όνομά τους, στην εκτύπωση χρήματος.\nΌμως, δεν φαίνεται να υπάρχει άλλη λύση. Η χρησιμοποίηση του ESM, ενός μηχανισμού δηλαδή που επί της ουσίας θα δίνει δάνεια με μνημόνια, δεν είναι λύση που εξυπηρετεί τους λαούς.\nΠροφανώς και τα «λεφτόδεντρα» είναι το τελευταίο όπλο που έχουν οι Ευρωπαίοι. Όμως, τώρα είναι και η τελευταία ευκαιρία της Ευρώπης να κρατηθεί στη ζωή.\nΑν μετά το Brexit ακολουθήσει ένα Ital-exit ή ένα Spain-exit τότε είναι καλύτερα από τώρα να πουν οι Γερμανοί αντί στο ευρώ.\nΘα διαλυθεί η Ενωση γιατί δεν μπορεί πλέον να λειτουργεί με γραφειοκρατικούς όρους και με εμμονές.\nΟι πολίτες δεν μπορούν να πληρώσουν μια κρίση που δεν δημιούργησαν. Εδώ δεν έχουμε να κάνουμε με κάποιους… χαβαλέδες λαούς που σκορπούσαν λεφτά που δεν είχαν κι έπρεπε να πληρώσουν το τίμημα.\nΕχουμε να κάνουμε με μια έκτακτη περίπτωση, με μια πρωτοφανή κρίση που δεν δημιουργήθηκε από κάποιο οικονομικό «πάρτι» των νοτίων που δεν ανέχονται οι βόρειοι.\nΗ Ελλάδα και οι μικρές χώρες έχουν ωφεληθεί τα μέγιστα από το ευρωπαϊκό οικοδόμημα. Δεν μπορούμε καν να φανταστούμε πώς θα ήταν η χώρα μας αν δεν ήταν μέλος αυτού του κλειστού κλαμπ. Μάλλον τριτοκοσμική χώρα θα ήταν.\nΤώρα, λοιπόν, που απειλείται άμεσα το ευρωπαϊκό οικοδόμημα είναι η στιγμή που όσοι λαμβάνουν αποφάσεις πρέπει να σταθούν στο ύψος των περιστάσεων. Αλλιώς θα έχουν υπογράψει την καταδίκη της Ενωσης.\nΗ κ. Μέρκελ βρίσκεται στο τέλος του πολιτικού της βίου. Επιτυχημένη ή αποτυχημένη θα κριθεί σύντομα.\nΕπειδή, όμως, τα στερνά τιμούν τα πρώτα, αν η γερμανίδα καγκελάριος θέλει να γραφτεί στην Ιστορία με χρυσά γράμματα το μόνο που έχει να κάνει είναι να προστατέψει το ευρώ.\nΝα διασώσει την Ευρωπαϊκή Ενωση και να δώσει την ευκαιρία στους αδύναμους λαούς να μην πνιγούν σε μια ατέρμονη φτώχεια.


Ηλεκτρικές Μηχανές Ελλάδα 17 Ηλεκτρικοί Κινητήρες 16 Βιομηχανία Ηλεκτρολογικού Υλικού 8 Ηλεκτρονικά Ισχύος 8 Μετασχηματιστές 7 Βιομηχανία 5 περισσότερα ... Εκπαίδευση 5 Ανεμογεννήτριες 4 Μετατροπείς 4 Στρεφόμενες Μηχανές 4 Συντήρηση 4 Ασύγχρονοι Κινητήρες 3 Βιβλιοπαρουσιάσεις 3 Ηλεκτρικά Δίκτυα 3 Θόρυβος 3 Κινητήρες 3 Κραδασμοί 3 Συστήματα Ηλεκτρικής Ενέργειας 3 Σύγχρονοι Κινητήρες 3 CIGRE 2 Design 2 Distribution Transformers 2 Electric Machines 2 Optimization 2 Transformer Cores 2 Transformer Windings 2 Two-Phase Supply 2 Voltage 2 Αιολική Ενέργεια 2 λιγότερα ...\nΟλοκληρωμένο σύστημα εποπτείας και ελέγχου ηλεκτρικών μηχανών\nαπό Αρβανίτης Γιώργος\nGroup 11 - Στρεφόμενες μηχανές\nΕισαγωγή της πληροφορικής στην εργαστηριακή εκπαίδευση ηλεκτρικών μηχανών\nαπό Ντέντες Μ. Κ., Ντάσιος Κ. Χ., Τατάκης Ε. Κ.\nΣυμπεράσματα από την 37η σύνοδο της διεθνούς οργάνωσης μεγάλων ηλεκτρικών δικτύων υψηλής τάσης CIGRE (1999 : Αθήνα)...\nαπό Ραµιτσιος Π., Σακκάς Γ.\nΠροσδιορισμός των Τάσεων Δευτερεύοντος Τυλίγματος Τριφασικών Μετασχηματιστών σε Διφασική Τροφοδότηση Determination of the Secondary Voltages of Three-Phase Transformers by Two-Phas...\nαπό Ραϊτσιος Π., Σακκάς Γ.\nGroup 11 - Στρεφόμενες ηλεκτρικές μηχανές\nΗ χρήση της μεθόδου των μεταβλητών κατάστασης στο βέλτιστο σχεδιασμό ηλεκτρικών μηχανών.\nαπό Χριστάκη Ε., Poloujadoff M.\nΗ χρήση της μεθόδου των μεταβλητών κατάστασης στο βέλτιστο σχεδιασμό ηλεκτρικών μηχανών. The use of state variables method in the optimal design of electrical machines...\nΘέματα σχετιζόμενα με τη διαχείριση συσκευών που περιέχουν PCBs\nαπό Παππάς Φ., Γαργάλα Μ.\nΣύγχρονη εκπαίδευση στις ηλεκτρικές μηχανές\nαπό Τεγόπουλος Α.\nΙστορική αναδρομή βιομηχανίας ηλεκτρικών μηχανών στην Ελλάδα και η παρούσα κρίση\nαπό Βαλιάδης Α.\nΣυναλλαγματική επιβάρυνση της ελληνικής οικονομίας από εισαγωγές ηλεκτρικών μηχανών\nαπό Κυπαρίσσης Ι.\nΗ δυνατότητα κατασκευής μεγάλων μετασχηματιστών στην Ελλάδα, στα πλαίσια του αναπτυξιακού ρόλου της ΔΕΗ...\nαπό Ραµιτσιος Π.\nΠροτεινόμενα θέματα: Ηλεκτρικές Μηχανές\n44 Τεχνικά Χρονικά 36 Κύριος Κατάλογος\n7 Έργα 5 Αρχιμήδης\n35 Τεκμηρίωση Αθήνας 22 ΤΕΕ Τμ. Κεντρ. & Δυτ. Θεσσαλίας - Βιβλιοθήκη 10 ΤΕΕ Τμ. Ανατολικής Μακεδονίας - Βιβλιοθήκη 10 ΤΕΕ Τμ. Κεντρικής Μακεδονίας -Βιβλιοθήκη 7 ΤΕΕ Τμ. Δυτικής Κρήτης - Βιβλιοθήκη 2 ΤΕΕ Τμ. Δυτικής Ελλάδας - Βιβλιοθήκη περισσότερα ... 1 ΤΕΕ Τμ. Ν. Αιτωλοακαρνανίας - Βιβλιοθήκη 1 ΤΕΕ Τμ. Ανατολικής Κρήτης - Βιβλιοθήκη 1 ΤΕΕ Τμ. Δυτικής Μακεδονίας - Βιβλιοθήκη Προβολή όλων ... λιγότερα ...\n48 Άρθρο περιοδικού 20 Εισήγηση ημερίδας 5 Ημερίδα 2 Εισήγηση σεμιναρίου 2 Μελέτη 2 Εισήγηση συμποσίου περισσότερα ... 1 Εισήγηση συνεδρίου Προβολή όλων ... λιγότερα ...\n15 Σημερινή κατάσταση, προβλήματα και δυνατότητες ανάπτυξης βιομηχανίας ηλεκτρικών μηχανών στην Ελλάδα (Ημερίδα) 13 Σημερινή κατάσταση, προβλήματα και δυνατότητες ανάπτυξης βιομηχανίας ηλεκτρικών μηχανών στην Ελλάδα (Ημερίδα) (Ημερίδα) 4 Σαφάκας Αθανάσιος Ν 3 Κορωνίδης Α 3 Σαφάκας Α 3 ΤΕΕ περισσότερα ... 2 CIGRE - Ελληνική Επιτροπή 2 Poloujadoff M. 2 Αρβανίτης Γιώργος 2 Αυτοματισμός και ρομποτική (Εθνικό συμπόσιο) 2 Βαλιάδης Α 2 Βεζυριανός Θ 2 Βούρος Χ 2 Γεωργίου Παναγιώτης 2 Γιαννακού Γ 2 Ζαβιτζιάνος Κ. Σ 2 Κραβαρίτης Α 2 Κυπαρίσσης Ι 2 Ξυπτεράς Ιωάννης 2 Ραµιτσιος Π 2 Σακκάς Γ 2 Σαρίδης Γεώργιος 2 Στεφανής Β 2 Συμεών Δημήτριος Ν 2 Συμπεράσματα από την 36η σύνοδο της διεθνούς οργάνωσης CIGRE μεγάλων ηλεκτρικών δικτύων υψηλής τάσης (Ημερίδα) 2 Συμπεράσματα από την 37η Σύνοδο της διεθνούς οργάνωσης μεγάλων ηλεκτρικών δικτύων υψηλής τάσης CIGRE 2 Σύνοψη εργασιών της 38ης συνόδου του Διεθνούς Συμβουλίου Μεγάλων Ηλεκτρικών Δικτύων Υψηλής Τάσης CIGRE (Ημερίδα) 2 ΤΕΕ - ΕΕ Ηλεκτρονικών Μηχανικών 2 ΤΕΕ - ΕΕΕ Ηλεκτρομηχανικής Μετατροπής Ενέργειας 2 Τατάκης Ε. Κ Προβολή όλων ... λιγότερα ...\n78 Ελληνικά 1 Γερμανικά


Πράσινο «φως» σε νέους οργανισμούς Υπουργείων από το Κυβερνητικό Συμβούλιο Μεταρρύθμισης |Dikaiologitika News - Ειδήσεις\nΑΚΟΜΑ ΔΥΟ ΑΠΟΦΑΣΕΙΣ\nΠράσινο «φως» σε νέους οργανισμούς Υπουργείων από το Κυβερνητικό Συμβούλιο Μεταρρύθμισης\n17/05/2017 - 19:09\nΣυνεδρίασε, σήμερα, στο Μέγαρο Μαξίμου το Κυβερνητικό Συμβούλιο Μεταρρύθμισης, υπό την προεδρία του Πρωθυπουργού, Αλέξη Τσίπρα, και με εισηγήτρια την Υπουργό Διοικητικής Ανασυγκρότησης, Όλγα Γεροβασίλη\n- Ο Υπουργός Εσωτερικών, Π. Σκουρλέτης\n- Ο Υπουργός Οικονομίας και Ανάπτυξης, Δ. Παπαδημητρίου\n- Ο Υπουργός Ψηφιακής Πολιτικής, Τηλεπικοινωνιών και Ενημέρωσης Ν. Παππάς\n- Ο Υπουργός Οικονομικών, Ευκ. Τσακαλώτος\n- Ο Υπουργός Επικρατείας, Χρ. Βερναρδάκης\nΣύμφωνα με την κυβέρνηση, η αξιολόγηση βασίστηκε σε αντικειμενικά και μόνο κριτήρια, όπως οι λειτουργικές ανάγκες του φορέα, η βελτίωση των παρεχόμενων υπηρεσιών, η αξιοποίηση των πόρων, η ενίσχυση της συνοχής και του συντονισμού, η άρση ενδεχόμενων επικαλύψεων αρμοδιοτήτων.


Τα λάθη, το παζάρι και το δύσκολο μέλλον | The Columnist\nΤα λάθη, το παζάρι και το δύσκολο μέλλον\nΓΡΑΦΕΙ Ο ΓΙΑΝΝΗΣ ΣΤΕΛΙΟΣ ΠΑΠΑΔΟΠΟΥΛΟΣ Οι εικόνες εξαθλιωμένων προσφύγων και μεταναστών στην Ειδομένη και στον Πειραιά με ηλικιωμέ...\nΆρθρα Γιάννη Στέλιου Παπαδόπουλου, ΕΕ, Ελλάδα, πολιτική, προσφυγική κρίση, Τουρκία, Τσίπρας, What's hot?\nΟι εικόνες εξαθλιωμένων προσφύγων και μεταναστών στην Ειδομένη και στον Πειραιά με ηλικιωμένους, παιδιά και βρέφη να προσπαθούν να επιβιώσουν μέσα στην αβεβαιότητα και κάτω από άθλιες συνθήκες διαβίωσης και υγιεινής, αποτελούν αναμφίβολα μια εικόνα ντροπής όχι μόνο για την Ελλάδα ή την Ευρώπη αλλά για τον ανθρώπινο πολιτισμό, γενικότερα. Για πολλοστή φορά τα τελευταία χρόνια τόσο ο δεξιός όσο και ο αριστερός λαϊκισμός πολιτικών και ΜΜΕ, εντός και εκτός Ελλάδας, δοκιμάζουν τα όρια και τις αντοχές λαών, κυβερνήσεων, πολιτικών συστημάτων, κοινωνιών.\nΠώς όμως φτάσαμε στο σημείο να εγκλωβίζονται δεκάδες χιλιάδες ταλαιπωρημένων ανθρώπων σε μια Ελλάδα κλειστών συνόρων και οικονομικής κρίσης, σχηματίζοντας μάλιστα μόλις πριν λίγες μέρες καραβάνια εν μέσω εθνικών οδών δίνοντας την εντύπωση μιας χώρας σε διάλυση;\nΗ αλήθεια είναι ότι το πρόβλημα είναι πολύπλοκο και δεν έχει εύκολες απαντήσεις ή λύσεις καθώς η όλη υπόθεση υπερβαίνει τα όρια ενός κράτους ή μιας κυβέρνησης. Παρ’ όλα αυτά είναι γεγονός ότι ειδικά η πρώτη κυβέρνηση Τσίπρα χειρίστηκε εντελώς λανθασμένα το όλο ζήτημα, με μεγάλες δόσεις ερασιτεχνισμού, ασυνέπεια και χωρίς πρόνοια για το άμεσο μέλλον, με αποτέλεσμα όλα όσα τραγικά διαδραματίζονται τώρα.\nΚατ’ αρχάς, μεγάλο φιάσκο αποτέλεσε ο χειρισμός των κλειστών κέντρων φιλοξενίας όπως η Αμυγδαλέζα αλλά και η γενικότερη μεταναστευτική πολιτική που ακολουθήθηκε από τον Ιανουάριο του 2015 κι ένθεν. Η κυβέρνηση και προσωπικά η τότε υπουργός Μεταναστευτικής Πολιτικής Τασία Χριστοδουλοπούλου αντί να εξανθρωπίσουν τις συνθήκες κάτω από τις οποίες διαβιούσαν οι παράτυποι μετανάστες που συλλαμβάνονταν και οδηγούνταν σε αυτές, επέλεξαν να τις καταργήσουν, απελευθερώνοντάς τους.\nΤο γεγονός αυτό σε συνδυασμό με την παντελή έλλειψη διαχείρισης των ροών που κατέφθαναν από την Τουρκία, έδωσαν την εντύπωση ότι η τότε νεοεκλεγμένη ελληνική κυβέρνηση έχει μια σαφώς πιο ανεκτική στάση απέναντι στο φαινόμενο της παράτυπης μετανάστευσης, κάτι που ενεθάρρυνε τόσο τα τουρκικά όσο και τα ελληνικά κυκλώματα διακίνησης αυτών των ανθρώπων να συνεχίσουν και να εντείνουν τη δράση τους. Σε αυτό βέβαια το σημείο θα ήταν χρήσιμο να τονιστεί ότι οι 3.000 άνθρωποι που ήταν έγκλειστοι στην Αμυγδαλέζα και αλλού ήταν μόλις το 1% σε σχέση με τους αλλοδαπούς που κυκλοφορούσαν στην Ελλάδα χωρίς χαρτιά συνολικά. Οι κλειστού τύπου δομές όμως λειτουργούσαν, ως ένα βαθμό, αποτρεπτικά.\nΤο δεύτερο σφάλμα της συγκυβέρνησης ΣΥΡΙΖΑ-ΑΝΕΛ ήταν η συνειδητή επιλογή της σύγκρουσης με πολλά από τα κράτη-μέλη της υπόλοιπης ΕΕ το πρώτο εξάμηνο του 2015. Οι δηλώσεις του απίθανου λαϊκιστή υπουργού Άμυνας Πάνου Καμμένου περί αποστολής τζιχαντιστών στην κεντρική Ευρώπη σε περίπτωση αδιεξόδου των διαπραγματεύσεων προκάλεσε σοβαρά διπλωματικά προβλήματα στις σχέσεις της Ελλάδας με κράτη-μέλη αυτής της περιοχής.\nΤο ίδιο μυωπική ήταν και η, καταδικασμένη να φέρει μηδαμινά αποτελέσματα, πολιτική προσέγγισης με τη Ρωσία η οποία προκάλεσε επίσης προβλήματα στις σχέσεις της Ελλάδας με κράτη-μέλη του πρώην ανατολικού μπλοκ που μοιράζονται ένα τραυματικό παρελθόν με τη χώρα του προέδρου Πούτιν. Δεν είναι τυχαίο ότι ειδικά η Αυστρία και οι χώρες του Βίσεγκραντ τηρούν αυτή την άθλια και συμφεροντολογική στάση έναντι της Αθήνας στο προσφυγικό. Ταυτόχρονα όμως φαντάζει τραγική ειρωνεία να επικαλείται ο Έλληνας πρωθυπουργός τους «κοινούς κανόνες και αρχές» που διέπουν την ΕΕ ως προς το μεταναστευτικό/προσφυγικό ενώ μόλις πριν από λίγους μήνες αισθανόταν εξαιρετικά άβολα από τις δεσμεύσεις που απέρρεαν ακριβώς από αυτούς τους κανόνες και τις αρχές.\nΠροχωρώντας ακόμη περισσότερο, θα μπορούσαμε να πούμε ότι κομβικής σημασίας περίοδος για την κατάσταση την οποία βιώνουμε τώρα ήταν το περασμένο καλοκαίρι όταν η Ελλάδα, αν και είχε δεσμευτεί άμα τη υπογραφή του τρίτου μνημονίου να δημιουργήσει με τη βοήθεια της ΕΕ τις κατάλληλες δομές για να φιλοξενήσει 50.000 μετανάστες και πρόσφυγες, δεν έπραξε απολύτως τίποτα. Αντιθέτως, οι ελληνικές κυβερνήσεις από το καλοκαίρι και μετά επέλεξαν την εύκολη λύση της μεταφοράς των προσφύγων και των μεταναστών που πλημμύριζαν τα λιμάνια των νησιών του ανατολικού Αιγαίου (πολλοί εξ αυτών χωρίς να είναι ταυτοποιημένοι) στην πλατεία Βικτωρίας και στα σύνορα με την ΠΓΔΜ με σκοπό την περαιτέρω προώθησή τους εκτός χώρας.\nΚανείς όμως δεν είχε σκεφτεί τι θα γίνονταν όλοι αυτοί οι άνθρωποι αν τα σύνορα με το γειτονικό κράτος κάποια στιγμή έκλειναν και εγκλωβίζονταν de facto στη χώρα δεκάδες χιλιάδες ψυχών σε συνθήκες απόλυτης εξαθλίωσης, ελλείψει υποδομών. Υπό αυτό το πρίσμα σε κάποιους από εμάς φάνταζε εντελώς γελοία η αποθέωση του τότε υπηρεσιακού υπουργού Μεταναστευτικής Πολιτικής Γιάννη Μουζάλα ως του ανθρώπου που "έδωσε τη λύση", ο οποίος διατήρησε μάλιστα το συγκεκριμένο χαρτοφυλάκιο και μετά τις εκλογές του Σεπτεμβρίου. Όπως, επίσης, γελοία φαντάζει και η διαδεδομένη άποψη ότι η έξοδος από τη ζώνη Schengen λίγο-πολύ συμφέρει τη χώρα μας καθώς έτσι θα… σταματήσουν οι αθρόες ροές από την Τουρκία.\nΑυτό που οφείλουμε να τονίσουμε βέβαια είναι ότι η υπόθεση του μεταναστευτικού/προσφυγικού εντάσσεται σε ένα πολύ ευρύτερο πλαίσιο γεωπολιτικών εξελίξεων με κύρια στοιχεία τον πόλεμο στη Συρία αλλά και την εκβιαστική πολιτική που ακολουθεί η Άγκυρα έναντι της βαθιά διχασμένης ΕΕ.\nΑυτά όμως δεν ακυρώνουν καθόλου τις ευθύνες της κυβέρνησης Τσίπρα η οποία, αφού φρόντισε να κάνει οτιδήποτε μέσα στο 2015 για να σπαταλήσει το όποιο διπλωματικό κεφάλαιο διέθετε απομονώνοντας τη χώρα, στη συνέχεια επέδειξε εγκληματική απροθυμία να αντιμετωπίσει αποτελεσματικά μια ανθρωπιστική κρίση που ξεδιπλωνόταν μπροστά της. Μια ανθρωπιστική κρίση που δεν είναι προεκλογικό τσιτάτο του Τσίπρα αλλά πραγματική, με χιλιάδες ξεριζωμένους ανθρώπους να ζουν μέσα στις λάσπες, την πείνα, τις ασθένειες και την απελπισία.\nΣε κάθε περίπτωση αυτό που διαφαίνεται στο ορίζοντα είναι ότι οι επόμενοι μήνες θα είναι ιδιαίτερα δύσκολοι τόσο για τη χώρα όσο και για τους ταλαιπωρημένους ανθρώπους που θα καταφθάνουν σε αυτή με το απατηλό όνειρο της μετάβασης στην κεντρική Ευρώπη. Παράλληλα μεγάλο ενδιαφέρον θα έχουν τόσο το παζάρι μεταξύ ΕΕ και Τουρκίας όσο και ο τρόπος εφαρμογής της όποιας συμφωνίας επανεισδοχής επέλθει, από την οποία μάλιστα θα εξαιρεθούν όσοι πρόσφυγες και μετανάστες βρίσκονται ήδη στην Ελλάδα.\nΚλείνοντας, αυτό που οφείλουμε όλοι να παραδεχτούμε είναι ότι ένα χρεωκοπημένο κράτος όπως η Ελλάδα δεν είναι σε καμία περίπτωση σε θέση να σηκώσει μόνο του όλο αυτό το οικονομικό, κοινωνικό και ανθρωπιστικό βάρος. Όσοι όμως υποκριτικά επικαλούνται αυτήν την πραγματικότητα υποστηρίζοντας ότι προτεραιότητα για αυτούς έχουν οι Έλληνες και όχι οι μετανάστες και οι πρόσφυγες, το πιθανότερο είναι ότι ούτε Έλληνα έχουν βοηθήσει ποτέ. Κι αυτό γιατί πολύ απλά δεν πιστεύουν στον άνθρωπο.\nWhat's hot? 7152811230656730450


Σελ.:411 (25χ17), Σκληρό εξώφυλλο, ISBN: 960-8116-04-Χ\nΕις τον μετά χείρας Τόμον περιλαμβάνονται αι Πατριαρχικαί ημών ομιλίαι, αι οποίαι εξεφωνήθησαν κατά τας τρεις από της αναρρήσεως ημών εις τον πανίερον Οικουμενικόν Θρόνον επισκέψεις της ημετέρας Μετριότητος εις την εν Κρήτη ημιαυτόνομον Εκκλησιαστικήν Επαρχίαν αυτού και εις τον λίαν ημίν αγαπητόν και φιλόχριστον, άμα δε ευγενή, ανδρείον και ειλικρινή λαόν της Μεγαλονήσου Κρήτης, μετά της οποίας συνδέουν το Οικουμενικόν Πατριαρχείον ακατάλυτοι και υπερχιλιόχρονοι και ιεροί δεσμοί αγάπης, τιμής και αλληλοβοήθειας. Εκφράζομεν την ειλικρινή χαράν ημών διότι προηγείται άλλων η έκδοσις του μετά χείρας Τόμου χάρις εις την ευγενή χορηγίαν της Περιφερείας Κρήτης, της οποίας προΐσταται αξίως ο Εξοχώτατος Γενικός Γραμματεύς κύριος Αθανάσιος Καρούντζος, ώτινι και από της θέσεως αυτής ευχαριστούμεν θερμώς διά το ενδιαφέρον και την αγάπην αυτού. [...]


Να τρώτε τρία αμύγδαλα την ημέρα. Το αμυγδαλέλαιο λαμβάνεται από τους καρπούς του αμύγδαλου και είναι πλούσιο σε βιταμίνες Α, Ε, Β1, Β2, Β6, Β17 και ιχνοστοιχεία.\nΟ Ιπποκράτης τόνιζε την ισορροπία, επηρεασμένος από τον γιατρό Αλκμαίωνα. Αυτός θεωρείται η κορυφή της ελληνικής ιατρικής γιατί πρώτος αυτός ασχολήθηκε με ην ανατομία και φυσιολογία και διατύπωσε ως εξής τις αντιλήψεις του για την υγεία και την αρρώστια, που υιοθέτησε και ο Ιπποκράτης: «Εκείνο που διατηρεί την υγεία είναι ισομερής κατανομή και ακριβής μείξη μέσα στο σώμα των δυνάμεων (= ισονομία) του ξηρού, του υγρού, του κρύου, του γλυκού, του πικρού, του ξινού και του αλμυρού.\nΤην Αρρώστια την προκαλεί η επικράτηση του ενός (=μοναρχία). Η θεραπεία επιτυγχάνεται με την αποκατάσταση της διαταραχθείσας ισορροπίας, με τη μέθοδο της αντίθετης από την πλεονάζουσα δύναμη. Οι αντιλήψεις αυτές τις βρίσκουμε ακέραιες στον Ιπποκράτη. Η ακριβής μείξη, η ισονομία, η συμμετρία, η αρμονία, βρίσκονται στη βάση των δογμάτων των Πυθαγορείων και του Ιπποκράτη.\nΓράφει χαρακτηριστικά ο Ιπποκράτης: ΄΄Μέσα στον άνθρωπο υπάρχει και το πικρό και το αλμυρό, το γλυκό, το ξινό, το στυφό και το άνοστο και… τα συστατικά αυτά όταν αναμειγνύονται και ενώνονται μεταξύ τους, ούτε φαίνονται ούτε βλάπτουν τον άνθρωπο. Όταν όμως κάποιο απ΄όλα διαχωριστεί και μείνει μόνο του τότε φαίνεται να προκαλεί βλάβη.'' Αν τρώμε πολλά γλυκά και υδατάνθρακες έχει επέλθει ανισορροπία. Η επικράτηση των γλυκών σε βάρος του πικρού θα φέρει ανισορροπία. Οι όγκοι θέλουν ζάχαρη. Αυτό απέδειξε ο Warburg. Το 2001 ένα ιατρικό συνέδριο στην Καρλσρούη της Γερμανίας, επιβεβαίωσε την παροιμία: «ότι είναι πικρό στο στόμα, είναι καλό στο στομάχι». Τονίστηκε ότι οι πικρές ουσίες, συμβάλλουν αποφασιστικά στη συνολική διαδικασία της πέψης. Οι κινήσεις του στομάχου και του εντέρου εντείνονται και επιταχύνεται η προώθηση της τροφής. Διεγείρουν την έκκριση χολής και παγκρέατος, βελτιώνουν την πέψη των λευκωμάτων, πρωτεϊνών και λιπών.\nΑναρτήθηκε από Σαββούλα Μάλλιου Κριαρά στις 4:51 μ.μ.\nΕτικέτες αμύγδαλα, αμυγδαλίνη, αντικαρκινικές ιδιότητες


Οροι πληρωμης και παραδοσης\n2. Προσφορά και κλείσιμο συμφωνίας\n2.1 Τα προσπεκτ μας, οι περιγραφές των προϊόντων μας, τα μοντέλα ή δείγματα ως και η παροχή συμβουλών αποσκοπούν στην ενημέρωση του αγοραστού και διευκολύνουν τις συναλλαγές και το κλείσιμο συμφωνιών.\n2.2 Η συμβατική σχέση άρχεται, μεταξύ άλλων, από τη στιγμή που η παραγγελία επιβεβαιώνεται εγγράφως ή από της εκδόσεως του δελτίου αποστολής καθώς και της παραδόσεως του εμπορεύματος, ήτοι εκδόσεως του τιμολογίου.\n2.3 Ως έκφραση «ως έχει» αναφέρεται μόνο στις ιδιότητες και την ποιότητα του εμπορεύματος που παραγγέλθηκε και όχι στο ύψος της τιμής. Ο αγοραστής των προϊόντων μας υποχρεούται να κατονομάζει τα προϊόντα με την ονομασία που τους έχουμε δώσει εμείς.\n3. Τιμές και όροι παραδόσεως\n3.1 Οι τιμές νοούνται ως τιμές αποθήκης, πλέον των εξόδων συσκευασίας, μεταφοράς και Φ.Π.Α.3.2 Σε περίπτωση εκτελέσεως της παραγγελίας χωρίς ιδιαίτερη αναφορά στις τιμές, ισχύουν οι τιμές μας κατά την ημέρα παράδοσης του εμπορεύματος.\n3.2 Επιτρέπεται μείωση ή αύξηση των προς παράδοση εμπορευμάτων μέχρι 10%, για ειδικές παραγγελίες 20%. Γίνονται αποδεκτές τμηματικές παραδόσεις του εμπορεύματος.\n4.1 Εφ’ όσον δεν υπάρχει γραπτή διαφορετική συμφωνία, πρέπει να πληρωθεί το κάθε τιμολόγιο συγχρόνως με την παράδοση του εμπορεύματος. Σε αυτή την περίπτωση χορηγείται έκπτωση 4% επί του τιμολογίου.\n4.2 Σε περίπτωση πληρωμής του τιμολογίου εντός 10 ημερών από της εκδόσεώς του, χορηγείται έκπτωση 3%.\n4.3 Εφ’ όσον δεν υπάρχει γραπτή διαφορετική συμφωνία, κάθε τιμολόγιο πρέπει να εξοφλείται ολοσχερώς με μετρητά εντός 30 ημερών από την ημερομηνία του τιμολογίου. Σε αυτή την περίπτωση χορηγείται έκπτωση 2% επί του τιμολογίου.\nΗ υπέρβαση της προθεσμίας αυτής καθιστά τον αγοραστή υπερήμερο και αναιρείται οποιαδήποτε πιθανή συμφωνία για καταβολή του τμήματος με δόσεις, με συνέπεια να είναι το συνολικό τίμημα του εμπορεύματος άμεσα απαιτητό.\n4.4 Το τίμημα οφείλεται από την στιγμή που τα παραγγελθέντα εμπορεύματα τέθηκαν – στις αποθήκες μας – στη διάθεση του αγοραστή, ή από την ημερομηνία λήξεως της προθεσμίας πληρωμής. Ο αγοραστής παραιτείται δια της αποδοχής των όρων αυτών, πάσης επισχέσεως και συμψηφισμού του τιμήματος σε περίπτωση ισχυρισμού του, ότι το εμπόρευμα έχει ελαττώματα ή ελλείψεις υποσχεθεισών ιδιοτήτων. Πάσα διαφορά περί ελαττώματος ή ελλείψεως ιδιοτήτων λύεται πρωτίστως με εξωδικαστική προσπάθεια των μερών. Επιφυλασσόμεθα διατηρούντες ρητώς το δικαίωμα, σε περίπτωση υπερημερίας, να υπαναχωρήσουμε εκ της συμβάσεως αυτής και να μας επιστραφεί το εμπόρευμα.\n4.5 Οι εκπρόσωποι της εταιρείας μας δεν είναι εξουσιοδοτημένοι προς είσπραξη τιμημάτων ή παραλαβή επιστρεφόμενων εμπορευμάτων, εκτός εάν είναι προς τούτο εγγράφως εξουσιοδοτημένοι.\n4.6 Συναλλαγματικές ή επιταγές δεν απαλλάσσουν τον αγοραστή από την υποχρέωση καταβολής του τιμήματος σε μετρητά, εκτός εάν εισπραχθούν ολοσχερώς και εμπροθέσμως. Σε περίπτωση διαμαρτύρησης συναλλαγματικής ή επιταγής μπορούμε να διεκδικήσουμε τόσο την απαίτηση του τιμήματος σε μετρητά όσο και να ασκήσουμε δικαιώματα εκ του χρεογράφου. Σε περίπτωση αποδοχής συναλλαγματικής ή επιταγής δεν χορηγείται καμία έκπτωση.\n4.7 Σε περίπτωση περισσοτέρων οφειλών του αγοραστή έναντι μας και σημαντικής μείωσης της φερεγγυότητάς του, δικαιούμεθα να διεκδικήσουμε και εξωδικαστικώς όλες τις απαιτήσεις μας, που τελούν υπό προθεσμία δια δικαστικού επιμελητού, θέτοντες προθεσμία καταβολής στον αγοραστή. Ο αγοραστής μπορεί να προβεί σε συμψηφισμό μόνο με ανταπαιτήσεις, οι οποίες προκύπτουν από τελεσίδικη δικαστική απόφαση.\n5. Λόγοι ανωτέρας βίας\n6. Χρόνος παραδόσεως\n7.1 Οι ιδιότητες του εμπορεύματος δεν θεωρούνται δεδομένες, εφ’ όσον δεν το έχουμε επιβεβαιώσει ρητώς. Δεν εγγυούμαστε την σταθερότητα του χρώματος για προϊόντα από συνθετικό υλικό.\n7.2 Ο αγοραστής οφείλει να ελέγξει το εμπόρευμα αμέσως μετά την παραλαβή. Ενδεχόμενα ελαττώματα του εμπορεύματος πρέπει να μας αναγγέλλονται αμέσως εγγράφως, εντός 10 ημερών από την ημερομηνία παραδόσεως. Η εγγύηση παύει να ισχύει στους 6 μήνες από την ημερομηνία της παραδόσεως. Σε περίπτωση δικαιολογημένων παραπόνων, για ελαττώματα, παρέχουμε δυνατότητα αλλαγής ή διόρθωσης του ελαττωματικού εμπορεύματος ή επιστροφής του, αναλόγου αντιτίμου.\n8.1 Μέχρι αποπληρωμής του εμπορεύματος παραμένει η κυριότητά μας επ’ αυτού. Σε περίπτωση που ο αγοραστής πουλήσει το εμπόρευμα, γινόμαστε αυτομάτως κάτοχοι των εκ της πωλήσεως αυτής προερχομένων εξοφλητικών του απαιτήσεων. Ο αγοραστής υποχρεούται να διαφυλάξει το εις ημάς ανήκον ποσό και να μας το καταβάλει μόλις του το ζητήσουμε. Σε περίπτωση παραβάσεως του κανονισμού αυτού υπέχει ο αγοραστής ποινική ευθύνη. Εάν ενσωματωθεί το εμπόρευμα σε άλλο κινητό πράγμα, καθιστάμεθα συνιδιοκτήτες του πράγματος αυτού ανάλογα με την αξία που έχει το ενσωματωμένο εμπόρευμά μας.\n8.2 Σε περίπτωση στρεψοδικίας εκ μέρους του αγοραστή ως προς την γνωστοποίηση του τελευταίου αγοραστή και εκχώρηση της απαιτήσεώς του, δικαιούμεθα εκ της καταπιστευτικής κυριότητας που έχουμε στο ακόμη μη πληρωθέν εμπόρευμα, να στραφούμε απ’ ευθείας κατά του τελικού αγοραστή και να ζητήσουμε την παράδοση του εμπορεύματος, ή την απ’ ευθείας σε μας πληρωμή του τιμήματος.\n9. Μεταβίβαση κινδύνου και ασφάλιση\n9.1 Ο κίνδυνος για απώλεια, καταστροφή του εμπορεύματος ή πρόκληση ζημίας σε αυτό μεταβαίνει στον αγοραστή από τη στιγμή που το εμπόρευμα τίθεται στη διάθεση του προς παραλαβή στις αποθήκες μας, μιας και ο αγοραστής έχει ενημερωθεί σχετικά. Εφ’ όσον ο αγοραστής παραλάβει αμέσως το εμπόρευμα, ο κίνδυνος μεταβαίνει σε αυτόν ή στον μεταφορέα από τη στιγμή τοποθέτησης του εμπορεύματος προ του μέσου μεταφοράς προς φόρτωση ανεξάρτητα από το εάν δώσαμε εμείς την εντολή στον μεταφορέα κατόπιν παραγγελίας του αγοραστού. Το εμπόρευμα ασφαλίζεται μόνον κατόπιν κατηγορηματικής επιθυμίας του αγοραστή και βαρύνει τον ίδιο.\n9.2 Ο αγοραστής υποχρεούται να ελέγξει το εμπόρευμα ο ίδιος ή δια ειδικού με δικά του έξοδα και κατά το δυνατόν πριν την μεταβίβασή κινδύνου για την ύπαρξη ελαττωμάτων ή ελλείψεως συμφωνηθέντων ιδιοτήτων.\n9.3 Ο αγοραστής υποχρεούται να ασφαλίσει με δικά του έξοδα το αγορασθέν επί πιστώσει εμπόρευμα για τη διάρκεια της πιστώσεως για απώλεια, καταστροφή ή πρόκληση ζημίας και να εκχωρήσει σε εμάς απαιτήσεις προς την ασφάλεια εκ της προκλήσεως βλάβης στο ύψος της αξίας του εμπορεύματος.\n10.1 Για σωλήνες και προφιλ, με εξαίρεση τα σιλικονούχα και άλλα ελαστομερή προϊόντα καθώς και προϊόντα από αφρώδη υλικά ισχύουν οι ακόλουθες ανοχές, εφ’ όσον δεν διατυπώνεται διαφορετικά στα συμφωνηθέντα πρότυπα DIN, κανόνες εργοστασίου και άλλες προδιαγραφές (π.χ. τεχνικοί όροι παραδόσεως).Σε προφίλ, εφ’ όσον είναι δυνατή η μέτρηση:\nΠλάτος, ύψος, διάμετρος σύμφωνα με το DIN 16941-3 Α, κατά προσέγγιση.Σε μονωτικούς σωλήνες:\nΕιδικές διαστάσεις: σύμφωνα με το DIN 40621- «Μονωτικοί Σωλήνες Β (χωρίς πλεγματική δομή)».\nΕσωτερική διάμετρος: ± 5 %\nΠάχος τοιχώματος: ± 10 %Σε διαφορετικούς σωλήνες:\nΕσωτερική διάμετρος: έως 5 mm +0,1/-0,2 mm\nάνω των 5 - 8 mm +0,2/-0,3 mm\nάνω των 8 mm +2,5 %/-3 % Πάχος τοιχώματος: έως 0,7 mm +0,1/-0,1 mm\nάνω των 0,7 - 1,5mm +0,15/-0,15 mm\nάνω των 1,5 mm ± 10 %Για τα εργοστασιακά μήκη ισχύουν οι ανοχές μήκους, μετρημένες σε θερμοκρασία δωματίου αμέσως μετά την κατασκευή.\nΣε προφίλ: σύμφωνα με το DIN 16941-3 A\nΣε δεσμίδες και ρολά: ± 2 %.10.2. Οι τιμές σκληρότητας Α-Shore ισχύουν με ανοχή ± 3 σε θερμοπλαστικά και ± 5 σε ελαστομερή. Δεν αναγνωρίζονται διαμαρτυρίες για παραδόσεις εμπορευμάτων μας σε σχέση με απώλεια βάρους ή αστάθεια χρώματος, στα πλαίσια των συνήθων ανοχών του εμπορίου. Απεικονίσεις, διαστάσεις και βάρη στους καταλόγους μας, τεχνικές πληροφορίες, κανόνες εργοστασίου, προσφορές και επιβεβαιώσεις παραγγελιών δίδονται μόνον κατά προσέγγιση. Αποκλίσεις από διαστάσεις, βάρος, αριθμό τεμαχίων και ποιότητα επιτρέπονται στα πλαίσια συνήθων ανοχών του εμπορίου ή των αναλόγων κανόνων. Δεν αναλαμβάνεται καμία εγγύηση για την τήρησή τους.\n11.1 Σε περίπτωση ελαττωματικών παραδόσεων, η υποχρέωση προς αποζημίωση περιορίζεται ως αναφέρεται στην §7 και οπωσδήποτε το ανώτατο στην αξία του ελαττωματικού προϊόντος.\n11.2 Αποκλείεται ρητώς και εφ’ όσον το επιτρέπει ο νόμος, οποιαδήποτε ευθύνη για ζημιογόνες συνέπειες από ελαττώματα και πρόκληση ζημιάς σε περιουσία. Το ίδιο ισχύει μεταξύ άλλων και για τίτλους, όπως π.χ. από μη εκπλήρωση η θετική παράβαση συμβάσεως ή από αναγωγές αξιώσεις για αποζημίωση.\n11.3 Εν όσο παρέχουμε στον αγοραστή τεχνική κάλυψη (τεχνικές πληροφορίες εφαρμογής) απορρίπτουμε κατηγορηματικά οποιαδήποτε εκ τούτου ευθύνη. Η κάλυψη μας αυτή δεν απαλλάσσει τον αγοραστή από την υποχρέωση του να ελέγχει το αγορασθέντα προϊόντα ως προς την καταλληλότητα τους.\n11.4 Εν όσο υφίσταται υποχρέωση της REHAU για πληροφόρηση, σύμφωνα με τον κανονισμό (ΕΚ) αριθ. 1907/2006 για καταχώρηση, αξιολόγηση, έγκριση και περιορισμό των χημικών ουσιών (REACH), η REHAU ουδεμία ευθύνη φέρει για την ακρίβεια και πληρότητα των πληροφοριών που λαμβάνει από τους προμηθευτές της.\n12. Προστασία αποκλειστικών δικαιωμάτων μας\n12.1 Έχουμε το δικαίωμα της αποκλειστικότητα παραγωγής για δείγματα, σχέδια και εργαλεία που παρήχθησαν από εμάς. Δεν επιτρέπεται η περαιτέρω παραχώρηση και αναπαραγωγή των δειγμάτων , σχεδίων και εργαλείων μας, η αξιοποίηση και γνωστοποίηση της ιδιομορφίας τους χωρίς ρητή έγκριση. Η παράβαση των όρων αυτών γεννά υποχρέωση προς αποζημίωση. Σε περίπτωση απονομής διπλώματος ευρεσιτεχνίας και σημάτων χρήσεως, διατηρούμε όλα τα δικαιώματα. Ο αγοραστής οφείλει να εγγυηθεί, ότι η κατασκευή και παράδοση των προϊόντων, που εκτελούνται σύμφωνα με τις οδηγίες του, δεν παραβιάζουν δικαιώματα προστασίας τρίτων. Σχέδια, καλούπια και λοιπές προδιαγραφές παραμένουν στην αποκλειστική μας κυριότητα και όταν έχουμε χρεώσει γι’ αυτά τον αγοραστή.\n12.2 Σε περίπτωση που κατασκευάζουμε η προμηθεύουμε κατά παραγγελία του αγοραστή μοντέλα, καλούπια ή εφαρμόζουμε ειδικές προδιαγραφές, χρεώνουμε ιδιαιτέρως τον αγοραστή με ένα μέρος των εξόδων αυτών. Επειδή τα έξοδα μας για την σχεδίαση, κατασκευή, τις δοκιμές , το know-how και την συντήρηση δεν καλύπτονται από το μερικό κόστος που πληρώνει ο αγοραστής για τα εργαλεία και καλούπια, συμπεριλαμβανομένων των εξαρτημάτων τους, αυτά παραμένουν ιδιοκτησία μας. Το ίδιο ισχύει για τροποποιημένα μοντέλα, καλούπια, εργαλεία και τις περαιτέρω βελτιώσεις τους. Το κόστος των εργαλείων, καλουπιών κλπ. καταβάλλεται, συμπεριλαμβανομένου του νομίμου Φ.Π.Α. με την έκδοση του τιμολογίου. Εφ’ όσον έχουν περάσει 3 χρόνια από την τελευταία παράδοση των κατασκευασθέντων προϊόντων, δεν υποχρεούμαστε για την περαιτέρω φύλαξη τους.\n13. Έδρα αρμοδίου δικαστηρίου και λοιποί όροι\n13.1 Τοπικός αρμόδια δικαστήρια για όλες τις διαφορές εκ του παρόντος, είναι τα καθ΄ ύλην αρμόδια δικαστήρια των Αθηνών.\n13.2 Τόπος εκπληρώσεως για υπηρεσίες κάθε είδους για όλα τα συμβαλλόμενα μέρη είναι η Αθήνα, ήτοι το εργοστάσιο και τα γραφεία της εταιρείας REHAU E.Π.Ε.\n13.3 Επιστροφές εμπορευμάτων\nΣτα δε επιστρεφόμενα υλικά, η πίστωση θα γίνεται μέχρι το 90 % της τιμής αγοράς λόγω των εξόδων της εταιρείας που αφορούν στη μεταφορά, συσκευασία κλπ


ΓΑΥΡΙΩΤΙΚΑ 2012 | AndriakiPress\nΦιλοπρόοδος όμιλος «το Γαύριο» σε συνεργασία με τον Πολιτιστικό σύλλογο Άνω Αγίου Πέτρου\nΤΕΤΑΡΤΗ 1 ΑΥΓΟΥΣΤΟΥ, 21.30\nΣτον προαύλιο χώρο του Δημοτικού Σχολείου Γαυρίου, μικροί και μεγάλοι θα έχουν την ευκαιρία να διασκεδάσουν με την παράσταση «Ο Καραγκιόζης Οικολόγος», που παρουσιάζει το Θέατρο Σκιών του Θανάση Σπυρόπουλου. Πρόκειται για μια εξαιρετική και απολαυστική παράσταση του καραγκιοζοπαίχτη Κώστα Σπυρόπουλου. Οι παραστάσεις με κεντρικό ήρωα τον Καραγκιόζη διατηρούν ζωντανή την επαφή με τη λαϊκή μας παράδοση και τις φιγούρες του Θεάτρου Σκιών.\nΣΑΒΒΑΤΟ 4 ΑΥΓΟΥΣΤΟΥ, 22.00\nΠΟΙΗΣΗ ΜΕΣΑ ΑΠΟ ΤΗ ΜΟΥΣΙΚΗ\nΕκλεκτά δείγματα ελληνικής ποίησης μελοποιημένα από επιφανείς μουσικοσυνθέτες σε ποίηση Σεφέρη, Ελύτη, Ρίτσου, Βάρναλη, Μύρη, Καμπανέλλη, Λειβαδίτη, Σκαρίμπα, Γκάτσου, Καββαδία, Αναγνωστάκη κ.ά. και μουσική Θεοδωράκη, Χατζιδάκι, Ξαρχάκου, Μαρκόπουλου, Λεοντή, Μικρούτσικου, Σπανού κ.ά. Στον προαύλιο χώρο του Δημοτικού Σχολείου Γαυρίου, από την ορχήστρα του Πνευματικού Κέντρου του Δήμου Νέας Ιωνίας με μαέστρο τον Στέφανο Ψαραδάκο.\nΤΕΤΑΡΤΗ 8 ΑΥΓΟΥΣΤΟΥ, 21.00\nΣτο βιβλιοπωλείο «Λογάρι» θα πραγματοποιηθεί ομιλία με θέμα «Φαροφύλακες και οι φάροι της Άνδρου», με αφορμή την έκδοση του περιοδικού ΝΗΣΟΣ ΑΝΔΡΟΣ- Καλοκαίρι 2012. Οι ομιλητές Γιάννης Πίππας, φιλόλογος, και Δημήτρης Τριδήμας, πλωτάρχης ε.α. του Π.Ν., θα καταθέσουν τις εμπειρίες τους για τους φαροφύλακες, τους «ερημίτες των θαλασσών», και τους πέτρινους φάρους, που καταρρέουν μοιραία, λόγω έλλειψης συντήρησης, χρησιμεύοντας μόνο ως αντικείμενο μελέτης των αθεράπευτων νοσταλγών του παρελθόντος.\nΣΑΒΒΑΤΟ 11 ΑΥΓΟΥΣΤΟΥ, 21.30\nΣτο λιμάνι του Γαυρίου διοργανώνεται όπως κάθε χρόνο το παραδοσιακό ανδριώτικο γλέντι με τους οργανοπαίχτες συμπατριώτες μας Σταύρο Λαρίο στο βιολί, Γιώργο Ρέρρα στο λαούτο, Γιώργο Κατσίκη στην κιθάρα και Γιάννη Ρέρρα. Θα παρουσιαστούν παραδοσιακοί χοροί από το νηπιακό, το παιδικό και το τμήμα ενηλίκων του χορευτικού του Συλλόγου Γονέων και Κηδεμόνων του Νηπιαγωγείου Γαυρίου. Χοροδιδασκαλία από την Ελένη Αθανασίου.\nΚΥΡΙΑΚΗ 12 ΑΥΓΟΥΣΤΟΥ, 21.00\nΣτη Βρύση του Άνω Άγιου Πέτρου θα γίνει η καθιερωμένη γιορτή του τσίπουρου με ανδριώτικη μουσική.\nΠΑΡΑΣΚΕΥΗ 17 ΑΥΓΟΥΣΤΟΥ, 21.30\nΑφιέρωμα στον ΔΗΜΗΤΡΗ ΜΗΤΡΟΠΟΥΛΟ\nΣτο βιβλιοπωλείο «Λογάρι», βραδιά κλασικής μουσικής, με έργα του Δημήτρη Μητρόπουλου, του διακεκριμένου συμπατριώτη μας, το γένος Τρύμπαλη από το Άνω Γαύριο. Για το έργο και την προσωπικότητα του συνθέτη θα μιλήσουν ο συνθέτης Στάθης Ουλκέρογλου και ο καθηγητής Μουσικολογίας του Πανεπιστημίου Αθηνών Απόστολος Κώστιος. Ο Δημήτρης Μητρόπουλος (1896-1960) υπήρξε διευθυντής ορχήστρας, πιανίστας, συνθέτης και παιδαγωγός. Αποφοίτησε με άριστα από το Ωδείο Αθηνών. Εργάστηκε στην Ευρώπη και μετά το 1938 στη Νέα Υόρκη. Παράλληλα ακολούθησε διεθνή καριέρα, διευθύνοντας σπουδαία ευρωπαϊκά και αμερικανικά μουσικά σύνολα. Αναγνωρίστηκε ως ένας από τους κορυφαίους αρχιμουσικούς της γενιάς του.\nΕΓΚΑΙΝΙΑ της νέας βρύσης «Δημήτρης Μητρόπουλος»,\nπροσφορά του Γιώργου και Γιάννη, στη μνήμη των γονιών τους\nΣπνρον και Κατερίνας στην είσοδο του λιμανιού (έναντι Αγροτικής Τράπεζας).


Albert Uderzo: Έφυγε από τη ζωή σε ηλικία 92 ετών ο "πατέρας" του Asterix - 4press.gr\nAlbert Uderzo: Έφυγε από τη ζωή σε ηλικία 92 ετών ο “πατέρας” του Asterix\nby 4press 24 Μαρτίου 2020 24 Μαρτίου 2020\nΟ Albert Uderzo πέθανε στον ύπνο του, από καρδιακή προσβολή.\nO “πατέρας” του Asterix, Albert Uderzo, έφυγε από τη ζωή σε ηλικία 92 ετών.\nΠρόκειται για τον άνθρωπο που εικονογράφησε το διάσημο κόμικ, με το χωριό των ανυπότακτων Γαλατών που αντιστέκονταν στη Ρωμαϊκή κατοχή και ανέλαβε και τη συγγραφή του μετά το 1977, οπότε και πέθανε ο René Goscinny, ο οποίος από το 1959 δημιουργούσε τους διαλόγους του Asterix.\nΗ σειρά κόμικς που στιγμάτισε τα παιδικά χρόνια πολλών γενεών εξέδωσε 37 τεύχη, από τις 29 Οκτωβρίου του 1959, οπότε και εμφανίστηκε για πρώτη φορά στο γαλλο-βελγικό περιοδικό κόμικ Pilote, μέχρι και το Νοέμβριο του 2017.\nΟ Uderzo πέθανε στον ύπνο του στο σπίτι του στο Neuilly από καρδιακή προσβολή, όπως αναφέρει η Liberation.\nΌπως δήλωσε ο γαμπρός του, Bernard de Choisy, στο Γαλλικό Πρακτορείο Ειδήσεων, ο 92χρονος Uderzo αντιμετώπιζε προβλήματα υγείας το τελευταίο διάστημα, ενώ ο θάνατός του δεν σχετίζεται με τον κορωνοϊό.\nΤο πρωτοχρονιάτικο μήνυμα του Αντιδημάρχου Ανδραβίδας Κυλλήνης Πέτρου Ανυφαντή\nΠΑΤΡΑ:Αγαπημένες γεύσεις…στη “Γωνιά της λιχουδιάς”


Αρχική/Διατροφή/Δίαιτα/Θέλω να αδυνατίσω εύκολα και γρήγορα. Τι πρέπει να κάνω;\nMarch 18, 2019 Δίαιτα, Διατροφή\nΕίμαι 42 χρονών, έχω ύψος 167 και ζυγίζω 76 κιλά. Ιδανικά θα ήθελα να χάσω τουλάχιστον 12-14 κιλά. Παρόλο που τον τελευταίο καιρό προσπάθησα να κάνω δίαιτα, εντούτοις δεν μπόρεσα να χάσω περισσότερα από 2 κιλά. Παλιότερα έκανα την δίαιτα Cambridge με την οποία έχασα 12 κιλά, τα οποία επανήλθαν μετά από 23 χρόνια. Θα το εκτιμούσα ιδιαίτερα εάν μπορούσατε να με βοηθήσετε να χάσω αυτά τα περιττά κιλά γρήγορα και χωρίς άγχος. Ευχαριστώ πολύ.\nΣτο ερώτημά σας απαντά η Κία Καραγιάννη, διατροφολόγος-διαιτολόγος\nΑΠΑΝΤΗΣΗ: Διάβασα το ερώτημά σας με προσοχή. Γράφετε ότι προσπαθήσατε να κάνετε δίαιτα αλλά δεν καταφέρατε να χάσετε πάνω από 2 κιλά.\nΗ διατροφή που ακολουθήσατε ήταν εξατομικευμένη σύμφωνα με τις δικές σας ανάγκες; Αυτό είναι πολύ σημαντικό.\nΠοιες είναι οι βασικές αρχές της δίαιτας\nΟι βασικές αρχές που πρέπει να ακολουθήσετε:\nΕπιλέξτε πάντα ένα θρεπτικό πρωινό. (Γάλα με δημητριακά ή Γάλα με ψωμί και μέλι ή Τοστ ή Αυγό με τυρί και ψωμάκι κλπ.)\nΚαταναλώστε 3 γεύματα και 2 ενδιάμεσα την ημέρα.\nΑντικαταστήστε όλους τους επεξεργασμένους υδατάνθρακες με υδατάνθρακες ολικής και όλα τα ολόπαχα γαλακτοκομικά με ημίπαχα.\nΠεριορίστε τη ζάχαρη, τα τηγανιτά και το αλάτι.\nΠόσο καιρό αφιερώσατε σε αυτή σας την προσπάθεια; Μην αποθαρρύνεστε γρήγορα, θέλει λίγο χρόνο για να πετύχετε το στόχο σας. Επιμείνετε και θα ανταμειφθείτε.\nαπώλεια κιλών , δίαιτα , δίαιτα Cambridge


BISMARK (Ζιζανιοκτόνο)- καλλιεργητικές οδηγίες / εγκρίσεις φυτοφαρμάκων\nΧρήση του ζιζανιοκτόνου BISMARK\nPendimethaline 27.5% / Clomazone 5.5%\nΕναιώρημα Μικροκαψουλών (CS) / Βοηθητικές ουσίες: 67.6%\nΓια να δείτε τις εγκρισεις του σκευάσματος σύμφωνα με το Υπουργειο αγροτικής ανάπτυξης, δραστικές ουσίες, δόσεις σκευάσματος και τρόπο εφαρμογής του BISMARK εισέλθετε στο σύστημα\nΣτόχος σκευασματος: Ευρέως φάσματος προφυτρωτικό ζιζανιοκτόνο με υπολειμματική δράση για την αντιμετώπιση αγρωστωδών και πλατύφυλλων ζιζανίων σε πολλές καλλιέργειες. Το BISMARK είναι μίγμα δύο δραστικών ουσιών (clomazone + pendimethalin). Το clomazone είναι διασυστηματικό ζιζανιοκτόνο που απορροφάται από τις ρίζες και τους νεαρούς βλαστούς των ζιζανίων στόχων και μετακινείται στο πάνω μέρος του φυτού. Δρα αναστέλλοντας τη βιοσύνθεση των καροτινοειδών. Το pendimethalin δρα επηρεάζοντας τη λειτουργία της μίτωσης με παρεμπόδιση του σχηματισμού των μικροσωληνίσκων της μιτωτικής ατράκτου.\n1.Φιάλη 50, 100, 250 και 500 κ. εκ., 1, 2 και 2.5 λίτρα COEX.\n2.Mπιτόνι 5, 10 και 20 λίτρα COEX.\nSipcam Oxon S.p.A. (Salerano)\nVia Vittorio Veneto 81\nSalerano Sul, Lambro (LO)


Survivor: Τα κλάματα του Τριαντάφυλλου στην αγκαλιά του Παππά | OPEN TV\nκαταχωρήθηκε: Τετάρτη 31 Μαρτίου 2021 10:23\nSurvivor: Τα κλάματα του Τριαντάφυλλου στην αγκαλιά του Παππά\nΤο παράπονο του Τριαντάφυλλου για την κόκκινη ομάδα και την απομόνωσή του.\nΈφεραν… σηκωτή την Άννα Μαρία από τον Άγιο Δομίνικο Άννα Μαρία Βέλλη: Πήγα να διαγωνιστώ σε παιχνίδι επιβίωσης όχι στο Power of love Ο Τζέιμς Καφετζής σε… παιδική ηλικία «Τέλος» η Βίκυ Καγιά από το GNTM μετά από 3 σεζόν Πάνος Ιωαννίδης: Κανείς δεν ξέρει αν θα δούμε γυναίκα νικήτρια στο Masterchef Βίκυ Καγιά: Η αινιγματική απάντησή της για το «Dancing with the stars» Ελλάδα έχεις ταλέντο: «Βροχή» τα όχι για την κριτική επιτροπή Ο Ανδρέας Μικρούτσικος για την αγκαλιά του Τριαντάφυλου με τους μπλε και τον Κόρο Η Άννα Μαρία επισκέφτηκε το πατρικό του Νίκου; Ο Ανδρέας Μικρούτσικος για την ανάλυση της στρατηγικής των μπλε από Παππά και Τριαντάφυλλο Ανατροπή με τα χθεσινά αποτελέσματα. Πιο δημοφιλής ο Γαλακτερός Ο Ανδρέας Μικρούτσικος για τον Γιώργο Λιανό και την κριτική που δέχεται


Baseus Wireless Charger Digital LED Blue - Φορτιστες (TEL.062602)\nΑρχική > Τηλεπικοινωνίες > Φορτιστές > BASEUS WIRELESS CHARGER DIGITAL LED BLUE\nBASEUS WIRELESS CHARGER DIGITAL LED BLUE (TEL.062602)\nBASEUS WIRELESS CHARGER DIGITAL LED BLUE TEL.062602 TEL.062602 BASEUS BASEUS ΦΟΡΤΙΣΤΕΣ Κατηγορία: ΦΟΡΤΙΣΤΕΣ •BASEUS στην κατηγορία ΦΟΡΤΙΣΤΕΣ Αυτός ο premium ασύρματος φορτιστής διαθέτει μια ψηφιακή οθόνη LED που δείχνει τάση και ισχύ σε μια εναλλακτική παρουσίαση για να διασφαλίσετε ότι μπορείτε πάντα να είστε σίγουροι για την κατάσταση φόρτισης της συσκευής σας. Η έξυπνη γρήγορη φόρτιση διασφαλίζει ότι παρέχεται το σωστό ρεύμα για τη συσκευή που χρησιμοποιείτε (5W, 7.5W ή 10W). Επιπλέον, ο φορτιστής είναι ασφαλής στη χρήση ενώ κοιμάστε λόγω αυτόματης εναλλαγής σε λειτουργία προστασίας από ταλαιπωρία όταν η συσκευή σας φορτιστεί πλήρως.Χαρακτηριστικά:- Ο ενσωματωμένος επαγωγικός ανιχνευτής ενεργοποιεί την προστασία υπερθέρμανσης ακόμη και όταν ο φορτιστής φτάνει σε κρίσιμη τιμή.- Η λειτουργία αυτόματης προστασίας trickle ενεργοποιείται μόλις ολοκληρωθεί η φόρτιση.- Περιλαμβάνεται καλώδιο αστραπής 1, 2m.• Είσοδος: 5V 2A/9V=1.67A (max).• Εξοδος: 5W/7.5W/10W (Max).• Υλικό: Πλαστικό + σιλικόνη.• Χρώμα: Γκρί.• Εγγύηση: 1 χρόνος. DOA 7 ημερών BASEUS WIRELESS CHARGER DIGITAL LED BLUE


04/03/11 ~ PIERIA-GR\nΑρχίζει ξανά η περισυλλογή ανακυκλώσιμων στον δήμο Δίου-Ολύμπου\nΣτον δήμο Δίου-Ολύμπου αρχίζει ξανά, από αυτή την εβδομάδα, η περισυλλογή ανακυκλώσιμων, σύμφωνα με ανακοίνωση της υπηρεσίας καθαριότητας και του αρμοδίου αντιδημάρχου, Βασίλη Βροχαρίδη. Ολόκληρη η δήλωση – ανακοίνωση του κ. Βροχαρίδη έχει ως εξής:\nΟ κ. ΒΡΟΧΑΡΙΔΗΣ\nΚαταρχήν, να ζητήσω προσωπικά άλλα και εκ μέρους της υπηρεσίας καθαριότητας στην οποία προΐσταμαι, ένα μεγάλο «συγγνώμη» από τους συνδημότες μου, γιατί είναι γεγονός ότι η ανακύκλωση στον δήμο μας παρουσίαζε, για ένα μεγάλο διάστημα, σοβαρό πρόβλημα στην εφαρμογή της.\nΤην κατάσταση αυτήν βρήκαμε όταν αναλάβαμε και μέχρι και σήμερα οφείλω να ομολογήσω ότι δεν είχαμε καταφέρει να βελτιώσουμε. Σε όσους με ρωτούσαν, απαντούσα ότι ο μόνος λόγος που συνέβαινε αυτό ήταν η κακή κατάσταση των απορριμματοφόρων του δήμου και η μη επάρκειά τους για την αποκομιδή και αυτών ακόμα των κανονικών απορριμμάτων.\nΆπλα, να θυμίσω ότι την 1/1/2011 από τα 12 απορριμματοφόρα του πρώην ΣΑΔΑΠ μόνο τα τρία λειτουργούσαν. Και αυτά λειτουργούσαν με προβλήματα. Σήμερα, μετά από μεγάλη προσπάθεια άλλα και έξοδα δυσανάλογα με την οικονομική κατάσταση του δήμου, είμαι στην ευχάριστη θέση να ανακοινώσω ότι από αυτή την εβδομάδα και συγκεκριμένα κάθε Τέταρτη και Πέμπτη (ανάλογα με την περιοχή) θα γίνεται ξανά η αποκομιδή των ανακυκλώσιμων.\nΓνωρίζω ότι κάποιοι ίσως είχαν απογοητευτεί βλέποντας ότι η προσπάθειά τους για ανακύκλωση δεν είχε αποτέλεσμα εξαιτίας της αδυναμίας του δήμου να την στηρίξει, θέλω όμως να ελπίζω ότι, από δω και πέρα, όλα θα κυλίσουν ομαλά.\nΖητώ ξανά την κατανόηση όλων για τις όποιες ατέλειες υπήρξαν και δεσμεύομαι ότι και εγώ άλλα και η υπηρεσία καθαριότητας πάντα θα προσπαθούμε για το καλύτερο και στον τομέα της ανακύκλωσης.\n26.132.492 ευρώ ο προϋπολογισμός του Δ.Δίου-Ολύμπου\nΚατά πλειοψηφία εγκρίθηκε ο προϋπολογισμός του 2011 στον δήμο Δίου-Ολύμπου κατά τη διάρκεια ειδικής συνεδρίασης που πραγματοποιήθηκε με ένα και μόνο θέμα, όπως ορίζει ο δημοτικός κώδικας.\nΓι αυτό, σε περιπτώσεις που σύμβουλοι επιχείρησαν να επεκταθούν σε άλλα θέματα, πέραν του προϋπολογισμού, ο πρόεδρος κ. Λαλούμης, επανέφερε τη συζήτηση επί του συγκεκριμένου και υπό συζήτηση θέματος.\nΕισηγητής του θέματος του προϋπολογισμού στη συνεδρίαση ήταν ο αντιδήμαρχος αρμόδιος για οικονομικά θέματα, Γιώργος Φαρμάκης, συνεπικουρούμενος από τον προϊστάμενο της οικονομικής υπηρεσίας Γιώργο Παπαγεωργίου.\nΑπό την πλευρά των επικεφαλής των συνδυασμών, ο επικεφαλής της μείζονος μειοψηφίας, Κ. Δημόπουλος, ανακοίνωσε ότι η παράταξή του θα καταψηφίσει τον αντιαναπτυξιακό προϋπολογισμό.\nΟ τ. δήμαρχος του τ. δήμου Λιτοχώρου Αθανάσιος Τσιφοδήμος ανέφερε, μεταξύ άλλων, ότι αυτόν τον προϋπολογισμό δεν μπορεί να τον ψηφίσει, εγκρίνει όμως τα συνεχιζόμενα έργα που είχε εκείνος ξεκινήσει όταν ήταν δήμαρχος στον τ. δήμο Λιτοχώρου.\nΕίπε ακόμη ότι ο προϋπολογισμός είναι μια λίστα επιθυμιών και πρόσθεσε ότι θα περίμενε από τους σημερινούς διοικούντες να βάλουν μέσα σ’ αυτόν τον προϋπολογισμό μεγαλύτερες επιθυμίες.\nΟ Ν. Λάππας αναφερόμενος στο θέμα του προϋπολογισμού έθεσε, μεταξύ άλλων, θέμα ασφαλιστικών εισφορών που αφορούν τον τ. δήμο Δίου και μίλησε για επιβάρυνση του νέου δήμου για όσες οφειλές υπάρχουν σήμερα προς τα ασφαλιστικά ταμεία. Χαρακτήρισε δε ως αντιαναπτυξιακό τον προϋπολογισμό.\nΤέλος, η κ. Κουρίτα είπε ότι καταψηφίζει τον προϋπολογισμό του δήμου Δίου-Ολύμπου, τονίζοντας, λίγο αργότερα, ότι η παράταξή της είναι η μοναδική παράταξη που καταψήφισε τους φόρους και τα τέλη κατά τη διάρκεια συζήτησης του τεχνικού προγράμματος.\nΓια το θέμα του προϋπολογισμού, από την πλευρά των δημοτικών συμβούλων, τοποθετήθηκαν οι Κεχαγιάς, Μόχλα, Μυλωνέρος (αντιδήμαρχος), Ελευθερίου, Καλαϊτζής, Τσιμήτρη (αντιδήμαρχος) και Στύλος.\nΜάλιστα, η κ. Τσιμήτρη αναφέρθηκε στα έργα που θα γίνουν στη δημοτική ενότητα Δίου, επισημαίνοντας ότι έχει γίνει προεργασία από τον τ. δήμο Δίου. Και πρόσθεσε ότι έχουν ετοιμαστεί και μελέτες, ύψους 1.000.000 ευρώ, για κατάθεση σε προγράμματα που θα τρέξουν το επόμενο διάστημα.\nΜετά από τις τοποθετήσεις και την άρνηση της μειοψηφίας να εγκρίνει τον προϋπολογισμό, ο εισηγητής Γ. Φαρμάκης δήλωσε: «Κατανοώ την ανάγκη της αντιπολίτευσης να καταψηφιστεί ο προϋπολογισμός, δεν είναι όμως μνημονιακός, ούτε ΔΝΤ, είναι προϋπολογισμός αυτής της χρονιάς».\nΑπαντώντας στο ζήτημα των οραμάτων που τέθηκε, αναρωτήθηκε: «Οράματα ανέξοδα»; Και στη συνέχεια έκανε λόγο για μεγάλο αγώνα που γίνεται, ώστε ο δήμος να συνεχίσει να λειτουργεί εν μέσω πάρα πολύ μεγάλων προβλημάτων.\nΜάλιστα, ανέφερε ότι σε κάποια δημοσιεύματα υπάρχει αναφορά σχετικά με τον δήμαρχο Θεσσαλονίκης ότι έχει κηρύξει παύση πληρωμών. «Εμείς είμαστε ακόμη ζωντανοί», δήλωσε χαρακτηριστικά και συμπλήρωσε λέγοντας: «Δεν υποσχεθήκαμε τίποτε μεγαλεπήβολο για τα δύο πρώτα χρόνια».\nΕξέφρασε δε τις ευχαριστίες του προς την οικονομική υπηρεσία του δήμου που έκανε ξενύχτια για να γίνει αυτό το σχέδιο προϋπολογισμού. Θα πρέπει να σημειωθεί πάντως ότι και ο δήμαρχος κ. Παπαθανασίου αλλά και ο τ. δήμαρχος κ. Τσιφοδήμος καθώς και άλλοι, είχαν μόνο καλά λόγια να πουν για την οικονομική υπηρεσία του δήμου και για τον αγώνα που έκαναν οι αρμόδιοι υπάλληλοι σε συνεργασία με την αιρετή διοίκηση του δήμου, προκειμένου να υπάρξει σχέδιο προϋπολογισμού.\nΜιλώντας για τον προϋπολογισμό του 2011 ο κ. Παπαθανασίου, καταρχήν, ξεκαθάρισε ότι δεν έχει να δώσει λόγο σε κανένα κόμμα… δίνοντας έμμεση απάντηση σε κομματική τοποθέτηση που είχε προηγηθεί.\nΚαι στη συνέχεια σημείωσε: Σειρά, τάξη και οργάνωση υποσχεθήκαμε αλλά και να μη ρίξουμε τα προβλήματα μονόπαντα. Η μοίρα μας είναι κοινή, δεν κάνω διακρίσεις, θέλω καρδιές να ενώσουμε και ψυχές, αυτά έλεγα και προεκλογικά.\nΑνακοίνωσε ότι ο προϋπολογισμός του 2011 είναι κατά 32% σε σχέση με αυτά που είχαν προϋπολογιστεί πέρυσι στους τ. καποδιστριακούς δήμους Δίου, Λιτοχώρου και Ανατολικού Ολύμπου.\nΕυχαριστώ τους συμβούλους και τους υπαλλήλους του δήμου που συνεργάστηκαν και συνεργάζονται για να λύσουμε τα προβλήματα του δήμου. Συνεργαζόμαστε επίσης με όλους τους προέδρους, χωρίς να κάνουμε κανέναν διαχωρισμό, δήλωσε ο κ. Παπαθανασίου.\nΚαι συνέχισε λέγοντας: Βρήκαμε έργα από τον τ. δήμο Δίου, 4.000.000 ευρώ από την περιφέρεια για άλλα έργα, αυτός ο δήμος δεν σταματάει να δουλεύει, από οράματα χορτάσαμε. Βάλτε πλάτη να σώσουμε τον δήμο. Εμείς θέλουμε να σταθούμε στα ποδάρια μας. Τι σας είπαμε εξαρχής; Ότι είμαστε ένα βήμα πριν από τον γκρεμό…\nΈχουμε τη στήριξη του κόσμου, ουαί και αλλοίμονο αν βγάζαμε κορώνες για τους προϋπολογισμούς… Απαντώντας δε σε τοποθέτηση που ακούστηκε για πλούσιους επιχειρηματίες, είπε χαρακτηριστικά: Πλούσιο ξενοδόχο (εδώ στα όρια του δήμου) δεν έχω δει… Ως τραπεζικός ξέρω τι περνούν οι τουριστικοί επιχειρηματίες…\nΑυτός ο δήμος πέρα από τα προβλήματα έχει και αναπτυξιακά πλεονεκτήματα, τώρα θέλουμε να σώσουμε τον δήμο, μετά από δύο χρόνια όμως ο δήμος Δίου – Ολύμπου θα είναι ένας από τους καλύτερους δήμους.\nΑκολούθως, δόθηκε ο λόγος στον τ. δήμαρχο του τ. δήμου Δίου, Γρηγόρη Παπαχρήστο, οποίος, μεταξύ άλλων, είπε: Είμαστε ιδιαίτερα περήφανοι για ό,τι κάναμε όλα αυτά τα χρόνια. Τα νούμερα από μόνα τους δεν αποδίδουν την πραγματικότητα. Κάναμε έργο, υπάρχει μια πληρότητα υποδομών, χτίζουμε νέα σχολειά, οι νέοι μένουν στον τόπο τους.\nΚανένα τέλος δεν αυξήθηκε και δεν μπήκε όλα αυτά τα χρόνια. Εν γνώσει μας οφείλουμε κάποια χρήματα στο κράτος. Αλλά και το κράτος οφείλει στους δήμους χρήματα πολλαπλάσια. Ο τ. δήμος Δίου έχει μεριμνήσει για να γίνουν έργα το επόμενο διάστημα, προϋπολογισμού πολλών εκατομμυρίων ευρώ.\nΞοδέψαμε πέντε για να φέρουμε στον δήμο μας εκατόν πέντε. Σ’ αυτόν τον δήμο υπάρχουν δυνατότητες και προοπτικές. Το ερώτημα είναι αν έγιναν καταχρήσεις. Δεν έγιναν όμως καταχρήσεις στον δήμο Δίου.\nΚαι κλείνοντας εξέφρασε την πεποίθησή του ότι ο τόπος αυτός θα πάει μπροστά.\nΗ όλη συζήτηση ολοκληρώθηκε με σύντομη τοποθέτηση του δημάρχου Γ.Παπαθανασίου, που μιλώντας γι αυτά που είπε ο τ. δήμαρχος του τ. Δίου, ανέφερε ότι μας καλύπτουν. Αναγνώρισε δε ότι ως δήμαρχος ο κ. Παπαχρήστος έκανε ένα έργο σημαντικό.\nΞεκαθάρισε όμως ότι ως προς τα τέλη, υπάρχει μια διαφορά αντίληψης της τ. διοίκησης του τ. δήμου Δίου από τη σημερινή διοίκηση του δήμου Δίου-Ολύμπου, αφού για να μπορεί να λειτουργήσει ο δήμος και να πληρώσει, πρέπει να έχει και τα αντίστοιχα έσοδα από τα τέλη, που είναι εκ του νόμου ανταποδοτικά.\nΑκολούθησε ψηφοφορία κατά την οποία τον προϋπολογισμό, ύψους 26.132.491,75 ευρώ, ενέκριναν 16 σύμβουλοι ενώ τον καταψήφισαν 11 σύμβουλοι.\nΠρόκειται για ένα έργο, προϋπολογισμού 1.700.000 ευρώ, έργο σημαντικό για τον οικισμό του Λιτοχώρου, αφού το νερό που εξασφαλίζεται από τον Ενιπέα ποταμό, θα φιλτράρεται με σύγχρονους τρόπους και θα οδηγείται στο δίκτυο προς υδροδότηση της πόλης των θεών.\nΗ όλη διαδικασία ελέγχεται με ηλεκτρονικό τρόπο, τόσο από τον υπεύθυνο του διυλιστηρίου όσο και από τη διεύθυνση τεχνικών υπηρεσιών του δήμου, που θα μπορούν να επεμβαίνουν στη λειτουργία του έργου και από μεγάλη απόσταση μέσω του διαδικτύου.\nΟ δήμαρχος Δίου-Ολύμπου, Γιώργος Παπαθανασίου, συνοδευόμενος από τον αντιδήμαρχο Γιώργο Φαρμάκη και από τον προϊστάμενο της διεύθυνσης τεχνικών υπηρεσιών, Νίκο Μπονοβόλια, επισκέφθηκε τις εγκαταστάσεις του διυλιστηρίου και ενημερώθηκε από τους τεχνικούς για κάποιες λεπτομέρειες ως προς τη λειτουργία του έργου.\nΤην ίδια ώρα, το νέο διυλιστήριο Λιτοχώρου Δίου-Ολύμπου επισκέφθηκε και ο αντιδήμαρχος Κατερίνης, Στέργιος Μπουσνάκης, με τον οποίο ο δήμαρχος είχε και συζήτηση για θέματα που αφορούν τις σύγχρονες τεχνικές ως προς τη λειτουργία του έργου.\nΥΔΡΟΔΟΤΗΣΗ 25.000 ΑΤΟΜΩΝ\nΤο διυλιστήριο δημοπρατήθηκε στις 16/6/2004 από τον τότε δήμαρχο Λιτοχώρου, Γιώργο Παπαθανασίου.\nΣτη σχετική έκθεση που συντάχθηκε, αναφέρεται, μεταξύ άλλων, ότι σκοπός του έργου είναι η διύλιση του νερού που χρησιμοποιείται για την κάλυψη των αναγκών του δικτύου ύδρευσης οικισμού του Λιτοχώρου, ώστε να εξασφαλίζονται τα απαιτούμενα ποιοτικά χαρακτηριστικά του πόσιμου νερού.\nΣτο διυλιστήριο θα γίνεται καθαρισμός, επεξεργασία, διύλιση κροκίδωση και χλωρίωση του νερού. Το διυλιστήριο μπορεί να επεξεργαστεί συνολική παροχή των δύο πηγών και έχει δυνατότητα να επεξεργάζεται MAX = 4003 / hr ή 9.600 m3 / ημέρα, για υδροδότηση 25.000 ατόμων.\nΝΙΚΟΣ ΛΑΠΠΑΣ: Η ειδική συνεδρίαση του Δ.Σ. Δίου – Ολύμπου στις 31\_3\_2011.\nΒέβαια η όλη διαδικασία, αν και σχετικά σύντομη, διεξήχθη σε σχετικά βαρύ κλίμα και φορτισμένη ατμόσφαιρα, αφού από την αρχή κυριάρχησε το θέμα του σοβαρότατου πια ενδεχομένου – αν όχι της βεβαιότητας – θέσεως σε αργία του δημάρχου κ. Παπαθανασίου, θέμα για το οποίο, όπως όλοι καλά θυμούνται, είχα ζητήσει από τον δήμαρχο επίσημη ενημέρωση του σώματος κατά την προηγούμενη συνεδρίαση (21\_3). Τότε βέβαια για άλλη μία φορά ο δήμαρχος απέφυγε να δώσει απάντηση, όμως οι εξελίξεις φαίνεται πως τρέχουν και το ζήτημα θα εμφανιστεί μπροστά μας άμεσα!\nΣτην προχθεσινή συνεδρίαση το θέμα τέθηκε κατά σειρά πρώτα από τον κ. Δημόπουλο – που έλαβε πρώτος τον λόγο – και κατόπιν από όλους τους επικεφαλής της αντιπολίτευσης. Ορθά ο κ. Δημόπουλος συνέδεσε το θέμα της βέβαιης, όπως ανέφερε, αργίας (δήλωσε πως πληρεξούσιός του δικηγόρος ερεύνησε το θέμα και τον διαβεβαίωσε ότι το σχετικό έγγραφο έχει ήδη υπογραφεί) με την εγκυρότητα της όλης διαδικασίας ψήφισης του προϋπολογισμού. Οι αντιδράσεις του Προεδρείου και του Δημάρχου προς τον κ. Δημόπουλο προκάλεσαν εκατέρωθεν ειρωνικά σχόλια με αποτέλεσμα η κατάσταση να εκτραχυνθεί.\nΌταν έλαβα τον λόγο δήλωσα ότι παρά την πάγια παρελκυστική τακτική του δημάρχου να στρέφει την κουβέντα στην ουσία της δικαστικής υπόθεσης (κάτι για το οποίο θα αποφανθεί σε ένα χρόνο η δικαιοσύνη, επομένως τα όποια σχόλια περιττεύουν), εμάς μας απασχολούσε πάντοτε το μέγα πολιτικό ζήτημα της αργίας του δημάρχου με ό,τι αυτή συνεπάγεται (καθεστώς πολιτικής αστάθειας και «ομηρίας» του Δήμου μας). Στο σημείο αυτό πρέπει να σημειώσω ότι δέχθηκα εντονότατες παρατηρήσεις από το Προεδρείο για να διακόψω την τοποθέτησή μου!\nΔε γνωρίζω τι ήταν αυτό που προκάλεσε την δυσφορία ή την ανησυχία του Προεδρείου και ήθελε να μου αφαιρέσει άρον – άρον τον λόγο. Έτσι κι αλλιώς είχα ουσιαστικά ολοκληρώσει την τοποθέτησή μου για το ζήτημα και το μόνο που δεν πρόλαβα να εκφράσω ήταν η απορία μου για μία αποστροφή στα λόγια του δημάρχου και συγκεκριμένα για τη δήλωσή του πως «το Συμβούλιο προσβάλλεται από τα όσα ακούστηκαν σχετικά με ενδεχόμενη μη εγκυρότητα της αποψινής διαδικασίας». Ειλικρινά δεν το κατάλαβα και αμφιβάλλω αν τελικά και ο ίδιος κατάλαβε τι είπε!\nΓια ποιον λόγο άραγε θα πρέπει να αισθάνεται το Δ.Σ. προσβεβλημένο τη στιγμή μάλιστα που δεν φέρει καμία ευθύνη το ίδιο, αλλά όσοι πιθανόν το παραπλάνησαν, για ενδεχόμενη ακύρωση της διαδικασίας. Τα πράγματα είναι απλά! Εάν υπάρχει έγγραφο αργίας με ημερομηνία προγενέστερη της συνεδρίασης της 31\_3, τότε υπάρχει σοβαρή πιθανότητα ακύρωσης της ψήφισης του προϋπολογισμού. Εάν κάτι τέτοιο συμβεί – ευελπιστώ φυσικά πως όχι! – τότε η μόνη προσβολή που θα πρέπει το Δ.Σ. να αισθανθεί θα είναι εκ μέρους όσων το παραπλάνησαν κι όχι εκ μέρους όσων το προειδοποίησαν! Όλα αυτά βέβαια αποτελούν προς το παρόν εικασίες και οριστικές απαντήσεις θα δοθούν μόνον όταν δει το φως της δημοσιότητας το επίσημο έγγραφο της αργίας. Οψόμεθα!\nΓια το θέμα του προϋπολογισμού απηύθυνα αρκετά ερωτήματα σχετικά με ασάφειες σε πολλούς κωδικούς και κυρίως σε εκείνους που αναφέρονται σε αποδόσεις εισφορών προηγούμενων ετών (υπέρ δημοσίου, φόρων, ασφαλιστικές κτλ.) και από τις απαντήσεις που δόθηκαν παρέμειναν αρκετά ζητήματα αδιευκρίνιστα που θα αποσαφηνιστούν μόνο με το πέρας της απογραφής, όταν θα παρουσιαστουν όλοι οι ισολογισμοί των δημοτικών ενοτήτων. Αξίζει όμως να σημειώσουμε τα εξής:\n1ον Την απάντηση του δημάρχου πως οι αποδόσεις αυτές άσχετα από την προέλευσή τους θα επιβαρύνουν το σύνολο του δήμου και όχι αναλογικά την κάθε δημοτική ενότητα που δεν τις κατέβαλε (άραγε αυτό προβλέπει ο «Καλλικράτης»;).\n2ον Κατέστη με την παρέμβασή μου ξεκάθαρο ότι τα τελικά ποσά οφειλών από μη καταβληθείσες αποδόσεις είναι αρκετά μεγαλύτερα από αυτά που εμφανίζονται στον προϋπολογισμό, καθώς εκεί δεν υπολογίζονται οι προσαυξήσεις από τα πρόστιμα καθυστέρησης καταβολής των αποδόσεων αυτών. Ούτως ή άλλως πρέπει να απαντηθεί γιατί δεν αποδόθηκαν τα ποσά αυτά από τους τότε δήμους και που πήγαν τα χρήματα εφ’όσον είχαν εισπραχθεί. Καλό θα ήταν λοιπόν στην συζήτηση για την απογραφή να κληθούν και να πάρουν τον λόγο όλοι οι αρμόδιοι των πρώην «καποδιστριακών» δήμων. Σημαντική ήταν π.χ. η παρέμβαση του πρώην δημάρχου Δίου, Γρηγόρη Παπαχρήστου στην προχθεσινή συνεδρίαση. Κάτι τέτοιο θα πρέπει να επαναληφθεί στη συνεδρίαση σχετικά με την απογραφή.\n3ον Πήραμε την απάντηση ότι σε κάποιο κωδικό του προϋπολογισμού (χωρίς να καταστεί σαφές σε ποιον ακριβώς) υπάρχει πρόβλεψη για τις προαναφερθείσες προσαυξήσεις της τάξεως των 100.000 ευρώ (θα πρέπει να επανέλθουμε σίγουρα και στο θέμα αυτό με την ευκαιρία της απογραφής).\nΤοποθέτηση για τον προϋπολογισμό έκανε και η δημ. σύμβουλος του συνδυασμού μας και μέλος της οικονομικής επιτροπής κα. Μόχλα – Φαρμάκη Ευαγγελία, η οποία δήλωσε ότι κάθε προϋπολογισμός αποτελεί τον «καθρέφτη» μίας δημοτικής αρχής. Ο συγκεκριμένος προϋπολογισμός, φτωχός σε ποσά και ιδέες, στερείται φιλοσοφίας και προτάσεων για την αντιμετώπιση του οικονομικού αδιεξόδου στο οποίο βρίσκεται ο δήμος μας και οι κάτοικοί του! Επιπλέον η κα. Μόχλα χαρακτήρισε ορθά πλασματικό τον προϋπολογισμό, αφού βασίζεται σε ποσά που σε αρκετές περιπτώσεις δεν πρόκειται να εισπραχθούν.\nΕπίσης διαμαρτυρήθηκε γιατί ενώ στην συνεδρίαση της οικονομικής επιτροπής την ώρα της ψηφοφορίας δήλωσε «παρούσα» και ζήτησε να γραφεί στα πρακτικά ότι δεν ήταν δυνατόν να ψηφίσει χωρίς να έχει παρουσιαστεί ολοκληρωμένος στην επιτροπή ο προϋπολογισμός, αντ’ αυτού στα πρακτικά κακώς αναγράφεται ότι μετείχε στην ψηφοφορία ψηφίζοντας λευκό. Τέλος η κα. Μόχλα ρώτησε σχετικά με το στάδιο εξέλιξης της απογραφής καθώς εξέπνευσε και η δεύτερη προθεσμία. Η απάντηση που δόθηκε ήταν πως οι προθεσμίες είναι ενδεικτικές. Καμία διευκρίνιση για το στάδιο που βρίσκεται η απογραφή και το πότε προβλέπεται να ολοκληρωθεί!\nΠολύ λόγος έγινε και για το θέμα της έκπτωσης 80% στα οφειλόμενα προς το δήμο τέλη επαγγελματιών που είχε προτείνει ο δήμαρχος τον Ιανουάριο σε συνάντηση με επαγγελματίες της Λεπτοκαρυάς (υπενθυμίζω ότι πρώτος είχα επισημάνει και καυτηριάσει την δημόσια αυτή θέση του δημάρχου, τόσο με τηλεοπτική δήλωση το ίδιο βράδυ, όσο και με γραπτή ανακοίνωση προς τα Μ.Μ.Ε.). Βέβαια αυτή τη φορά ο κ. δήμαρχος δήλωσε ότι αναφερόταν μόνο στα ποσά των προσαυξήσεων (πάλι καλά!), ενώ διασκεδάζοντας τις εντυπώσεις είπε πως πρόκειται για μία εντελώς προσωπική του σκέψη και πρόταση και πως η οποιαδήποτε απόφαση θα ληφθεί και θα επικυρωθεί από την αρμόδια επιτροπή και το Δ.Σ. (λες και θα μπορούσε να γίνει διαφορετικά!).\nΣτη δευτερολογία μου λοιπόν επεσήμανα στον δήμαρχο ότι ακόμη και οι απλές σκέψεις και προτάσεις ενός δημάρχου έχουν πάντοτε τη δική τους βαρύνουσα σημασία και οπωσδήποτε επηρεάζουν τους συμβούλους της πλειοψηφίας, ενώ ταυτόχρονα γεννούν «υψηλές προσδοκίες» στους ενδιαφερόμενους! Επανέλαβα πως ο συνδυασμός μας δεν είναι αντίθετος σε μία δίκαιη ρύθμιση των οφειλών (και όταν έρθει η ώρα να συζητηθεί το θέμα επίσημα θα καταθέσουμε και τις δικές μας προτάσεις), αλλά διαφωνούμε με «χαριστικές» ρυθμίσεις που ευνοούν κυρίως τους «μεγαλοκαρχαρίες» και αφήνουν ένα αίσθημα αδικίας σε όσους τακτοποιούν τις υποχρεώσεις τους! Τώρα για ποιο λόγο ο δήμαρχος στη δική του δευτερολογία αναφέρθηκε σε 5-6 «μεγαλοξενοδόχους» (οι οποίοι, όπως είπε, σε κάποιες περιπτώσεις χρωστούν πάνω από 100.000 Ε!), θεωρώντας μάλιστα άδικο να επωμιστούν εκείνοι το μεγάλο βάρος αποπληρωμής των οφειλών, δεν το γνωρίζω! Εγώ γενικά σε «μεγαλοκαρχαρίες» αναφέρθηκα και σε καμία περίπτωση δεν εξειδίκευσα σε συγκεκριμένο επαγγελματικό κλάδο. Φαίνεται πως θα’ χε τους λόγους του ο κ. δήμαρχος για να κάνει τέτοια αναφορά!\nΤέλος, την ώρα της ψηφοφορίας καταψηφίσαμε, όπως ήταν φυσικό, έναν προϋπολογισμό «ανάγκης», όπως τον χαρακτήρισα, και «αντιαναπτυξιακό» κατά γενική ομολογία. Δεν είμαστε εναντίον της συναίνεσης και της συνεργασίας και το έχουμε αποδείξει εμπράκτως και με μεγάλη προθυμία, όποτε μας ζητήθηκε! Δεν είναι όμως δυνατόν να λέμε «ναι σε όλα» με το πρόσχημα της δύσκολης κατάστασης στην οποία βρίσκεται ο δήμος μας και της οικονομικής κρίσης. Δεν είναι αυτό συναίνεση και ας θέλουν να το «βαφτίζουν» έτσι οι εισηγητές της πλειοψηφίας.\nΕμείς παίρνουμε τις αποφάσεις μας και πορευόμαστε πάντα με γνώμονα το συμφέρον του Δήμου μας και ΟΛΩΝ των συνδημοτών μας χωρίς να λογαριάζουμε και το λεγόμενο από πολλούς «πολιτικό κόστος»! Τέτοιες αντιλήψεις και πρακτικές μας οδήγησαν στην δεινή σημερινή κατάσταση και κάποια στιγμή πρέπει να τελειώνουμε οριστικά με αυτά. Για το καλό ΟΛΩΝ μας!\nΣΦΚ Πιερικός Αρχέλαος: Συνεχίζουμε …\nΠρωτάθλημα μπάσκετ Α2 – Β΄ γύρος - 6η αγωνιστική\nΕρμής Λαγκαδά - Πιερικός Αρχέλαος 69 - 67\nΚαι σ΄ αυτό το εκτός έδρας παιχνίδι ο Πιερικός Αρχέλαος έφτασε πολύ κοντά στη νίκη. Έχασε με 69-67 από το Ερμή Λαγκαδά σε ένα πολύ ωραίο και δυνατό αγώνα.\n● Τα άλλα αποτελέσματα: Πανερυθραϊκός - Νήαρ Ηστ 74-61,Αρκαδικός - Κόροιβος Αμ. 86-75, Ρέθυμνο - Ικαροι Σερρών, ΚΑΟΔ - Παγκράτι 96-82, Απόλλων Π. - Αμύντας 76-74 (κ.α. 65-65), ΑΕΚ ΄Αργους - Λαύριο 70-72 (κ.α. 59-59), Πανελευσινιακός - Ολυμπιάδα Π. 90-65.\n● Η βαθμολογία: ΚΑΟΔ 41, Ρέθυμνο 36, Λαύριο 36, Ικαροι Σ. 34, Αρκαδικός 33, Πανελευσινιακός 33, Απόλλων Π. 31, Ερμής Λ. 31, Πιερικός Αρχέλαος 30, Αμύντας Δάφνης 30, ΑΕΚ Αργους 30, Πανερυθραϊκός 29, Ολυμπιάδα 29, Παγκράτι 29, Κόροιβος 26, Νήαρ Ηστ 25.\n● Η επόμενη αγωνιστική (22η, 9/4): Κόροιβος - Πανερυθραϊκός, Ικαροι Σ. - Αρκαδικός, Παγκράτι - Ρέθυμνο, Αμύντας Δάφνης - ΚΑΟΔ, Πιερικός Αρχέλαος - Απόλλων Π., Ολυμπιάδα Π. - Ερμής Λ., Νήαρ Ηστ - ΑΕΚ Άργους, Λαύριο - Πανελευσινιακός.\nΟι Ισπανοί δημοσιογράφοι που επισκέφθηκαν την Πιερία, συνέχισαν στη Θεσσαλονίκη\nΑπόσπασμα από τις ειδήσεις της TV 100 στην ιστοσελίδα:\nΑπό τις εκλογές του σωματείου Επαγγελματιών Εμπόρων και Βιοτεχνών Αιγινίου και περιχώρων.\nΑπό το πρωί υπήρχε καθολοκή συμμετοχή των μελών στο Επιμελητήριο Πιερίας Αιγινίου για την ανάδειξη του νέου Δ.Σ.\nΑρχίζει ξανά η περισυλλογή ανακυκλώσιμων στον δήμο...\nΟι Ισπανοί δημοσιογράφοι που επισκέφθηκαν την Πιερ...\nΑπό τις εκλογές του σωματείου Επαγγελματιών Εμπόρω...


Τρίτη, 15 Σεπτεμβρίου 2020 13:51\nΟ αετός που τρώει τα σωθικά του «δικεφάλου»…\nΤο αποτέλεσμα της κλήρωσης δημιούργησε και μία πορτογαλική κόντρα ανάμεσα στους δύο πάγκους, με την παρουσία του Αμπέλ Φερέιρα στον ΠΑΟΚ και του Ζόρζε Ζέσους στην Μπενφίκα, οι οποίοι έχουν… κοντραριστεί τέσσερις φορές, όλοι για την Primeira Liga και όλοι σε ματς της Μπράγκα με τη Σπόρτινγκ: 2-1-1 για τον τεχνικό του ΠΑΟΚ ο απολογισμός.\nΠερισσότερα σε αυτή την κατηγορία: « Θα το παλέψει ο ΠΑΟΚ για το 1.87! Υψηλό εμπόδιο για τη Μακάμπι »


Συναγερμός για 13χρονο που αγνοείται στο Μάτι - Παραπολιτικά Αργολίδα\nHome » ΕΛΛΑΔΑ » ΤΟ ΧΑΜΟΓΕΛΟ ΤΟΥ ΠΑΙΔΙΟΥ » Συναγερμός για 13χρονο που αγνοείται στο Μάτι\nΣυναγερμός για 13χρονο που αγνοείται στο Μάτι\n7/28/2018 02:10:00 μ.μ.\nΣυναγερμό για τον 13χρονο Δημήτρη Αλεξόπουλο, ο οποίος εξαφανίστηκε τη Δευτέρα 23 Ιουλίου στο Μάτι της Αττικής, που σαρώθηκε από τη φονική πυρκαγιά, εξέδωσε το Χαμόγελο του Παιδιού.\nΟ 13χρονος αγνοείται από τις 18:00 της ίδιας ημέρας. Έχει ύψος 1,65 μ., ζυγίζει 58 κιλά, έχει καστανά μαλλιά και καστανά μάτια.\nΣημειώνεται πως τον 13χρονο αναγνώρισε ο πατέρας του σε φωτογραφία από την παραλία Αργυρά Ακτή, ενώ τους πλησίαζαν οι φλόγες. Γυναίκα, η οποία ήταν δίπλα στο παιδί την ώρα που τους διέσωζαν τα σκάφη, δηλώνει βέβαιη ότι το παιδί είναι ζωντανό.\nPosted by ΑΝΑΣΤΑΣΙΑ ΧΑΒΙΑΡΑ at 7/28/2018 02:10:00 μ.μ.\nLabels: ΕΛΛΑΔΑ, ΤΟ ΧΑΜΟΓΕΛΟ ΤΟΥ ΠΑΙΔΙΟΥ


Μύκονος: Έλληνες και Άραβες αποθέωσαν τον Ρέμο στο Νammos | Athens Voice\n26.07.2019 | 09:51\nΜύκονος: Έλληνες και Άραβες αποθέωσαν τον Ρέμο στο Νammos\nΣυναυλία με τον Αντώνη Ρέμο στο Nammos / Υοutube\nΣε ελληνοαραβικούς ρυθμούς κινήθηκε το βράδυ της Πέμπτης στο γνωστό beach bar\nΤο Nammos διοργάνωσε για μία ακόμα χρονιά την καθιερωμένη συναυλία με τον Αντώνη Ρέμο. Οι τιμές και τα κλιμάκια της ΑΑΔΕ.\nΣε ελληνοαραβικούς ρυθμούς κινήθηκε το βράδυ της Πέμπτης στο Nammos στη Μύκονο λόγω της συναυλίας του Αντώνη Ρέμου και του Αιγύπτιου Amr Diab.\nΤο φημισμένο beach bar διοργάνωσε για μία ακόμα χρονιά την καθιερωμένη του συναυλία η οποία θεωρείται για πολλούς το event του καλοκαιριού. Παρά τις τιμές οι οποίες όπως λέγεται ήταν τσουχτερές, στον χώρο της συναυλίας δεν έπεφτε καρφίτσα και το κοινό παρέμεινε μέχρι το πρωί. Ενδεικτικά και σύμφωνα με πληροφορίες του protothema.gr, το κόστος ανά άτομο στα τραπέζια φαγητού και ποτού είχε οριστεί στα 1.500 και 1.000 ευρω και στα τραπέζια του ποτού, η τιμη της απλής φιάλης ξεκινούσε από 500 ευρώ, ενώ το πάρκινγκ κόστιζε 50 ευρώ.\nΠρώτος στη σκηνή, στη 1:20 τα ξημερώματα εμφανίστηκε ο Amr Diab και τραγούδησε πολλές από τις επιτυχίες που τον έκαναν διάσημο.\nΤη σκυτάλη πήρε στις 3:15 ο Αντώνης Ρέμος με συνοδεία βεγγαλικών που έκαναν τη νύχτα μέρα. Λίγο πριν το κλείσιμο της συναυλίας οι σερβιτόροι μοίραζαν στα τραπέζια τσιζμπέργκερ στα κάρβουνα από τα χέρια του διάσημου Τούρκου σεφ, Νουσρέτ. Τελικά το event ολοκληρώθηκε στις 6:30 το πρωί.\nΤο δυναμικό come back των Ελλήνων στην συναυλία του Ρέμου στη Ψαρού (6)\nVideo of Το δυναμικό come back των Ελλήνων στην συναυλία του Ρέμου στη Ψαρού (6)\nΗ παρουσία της ΑΑΔΕ\nΔυναμικό παρών στη συναυλία έδωσαν όμως και περίπου 10 κλιμάκια της ΑΑΔΕ τα οποία όπως αναφέρει το protothema.gr, έκαναν κατάληψη στις πάνω από δέκα ταμειακές μηχανές του μαγαζιού, ελέγχοντας και το τελευταίο ευρώ.\nVideo of ΔΕΙΤΕ ΤΙ ΕΓΙΝΕ ΣΤΗΝ ΣΥΝΑΥΛΙΑ ΤΟΥ ΡΕΜΟΥ ΣΤΗΝ ΨΑΡΡΟΥ ΜΟΝΟ ΣΤΟ MYKONOS LIVE TV


pepe 2018-07-01 21:38:58 UTC #41\nΜα δεν το είπα ως συντονιστής. Ως συζητητής το είπα.\nelenh (Ελένη) 2018-07-01 23:20:00 UTC #42\nΜε έναν τέτοιο συλλογισμό:\nο Χ χαρακτηρίζει την κλασική μουσική ανώτερη από τη λαϊκή > ο Χ δεν είναι σε θέση να διακρίνει την αξία της λαϊκής μουσικής > όσοι ασχολούνται με την κλασική δεν είναι σε θέση να διακρίνουν την αξία της λαϊκής μουσικής > …και τελικά να φτάσουμε όσοι ασχολούμαστε με τη λαϊκή μουσική να απαξιώσουμε την κλασική και το κοινό της εις …αντίποινα.\nείναι φυσικό να καταλήγουμε σε αυθαίρετο συμπέρασμα:\n…και τελικά να φτάσουμε όσοι ασχολούμαστε με τη λαϊκή μουσική να απαξιώσουμε την κλασική και το κοινό της εις …αντίποινα.\nΚανείς δεν απαξίωσε την κλασική μουσική.\nΠώς θα ήταν δυνατόν, άλλωστε;\nΣε τι συμπεράσματα καταλήγουμε ως προς την αρθρογραφία γύρω από το λαϊκό μας τραγούδι:\nΗ διαμάχη γύρω από το ρεμπέτικο ξεκινούσε από τη διαδικασία επεξεργασίας, αναζήτησης και προσδιορισμού μιας ενιαίας ελληνικής εθνικής ταυτότητας.\nΣτο μικροσκόπιο λοιπόν μπήκαν έννοιες όπως “λαός”, “ελληνικότητα” και “ρεμπέτικο”.\nΣε ποιο μέρος του λαού απευθυνόταν το ρεμπέτικο;\nΣτον “υγιή” και “αγνό” λαό ή στα λούμπεν και μολυσμένα στοιχεία;\nΕκφράζει το “πνεύμα της φυλής”, ανθρώπινες ιδιότητες (μεράκια, έρωτα, καϋμούς) που μιλούν στην καρδιά, με αυθορμητισμό και ευθύτητα, γεμάτα αλήθειες και πάθος, τα ήθη και τα έθιμα της ελληνικής ψυχής, την ελληνική ευαισθησία,\nή καταπτωτικές καταστάσεις, μοιρολατρική αποδοχή κατεστημένου, μαστούρωμα, πρωτόγονα ένστικτα, αισχρά πάθη;\nΈχουν πιο έντονο το διονυσιακό στοιχείο, λοξοκοιτάζουν κατά Ανατολή μεριά (όπου Ανατολή= ανηθικότητα και σεξουαλικότητα) ή “ανήκουν εις την Δύσιν”, άρα διακατέχονται από το Λόγο και όχι από το Πάθος (μόνο);\nΓι’ αυτό και σχεδόν όλες οι αναφορές σ’ αυτό το μουσικό είδος και η κριτική που ασκήθηκε δεν πραγματώθηκε με καθαρά μουσικά κριτήρια, αλλά με ιδεολογήματα που αφορούσαν τα θέματα αυτά.\nΝομίζω ότι και η λεγόμενη “ελληνικότητα” ήταν μια διαμάχη και μια προσπάθεια ισορροπίας μεταξύ Λόγου (Δύσης) και Πάθους (Ανατολής).\nΟ συγκερασμός αυτών των δυο (όσον αφορά τη γενικότερη αποδοχή και αποτελεσματικότητα, επομένως) πραγματώθηκε στην πράξη, για πρώτη φορά, με τον “Επιτάφιο” της Θεοδωρακικής εκδοχής (φυσικά).\nemc 2018-07-01 21:39:35 UTC #43\nΣυγνώμη που ανασταίνω τη συζήτηση για να προσθέσω κάποια στοιχεία για τα βιβλία του Μαλιάρα από τηνιστοσελίδα των εκδόσεων Παπαγρηγορίου Νάκας, που φαντάζομαι είναι από τον ίδιο το συγγραφέα ή από το περιβάλλον του.\nΓια τη συλλογή δοκιμίων “Ελληνική μουσική και Ευρώπη”:\nΗ ελληνική μουσική πρέπει να μελετηθεί όσο είναι δυνατόν πιο συνολικά, για να μπορέσουμε να κατανοήσουμε τα κρυφά “κόκκινα νήματα” που την διατρέχουν, ξεπερνώντας τις εποχές και τους υφολογικούς ή αισθητικούς διαχωρισμούς, και χωρίς τις διαχωριστικές γραμμές και προκαταλήψεις που η παράδοση της επιστημονικής έρευνας, αλλά και άλλοι, εξωεπιστημονικοί παράγοντες, επιβάλλουν εδώ και πολλά χρόνια.\nΓια το βιβλίο του για τον Καλομοίρη (από κείμενο του Aπόστολου Kώστιου και πάλι στην ιστοσελίδα του εκδότη ):\nO Nίκος Mαλιάρας είχε ήδη δείξει με το πρώτο του βιβλίο, (Tο Eλληνικό δημοτικό τραγούδι στη μουσική τού Mανώλη Kαλομοίρη), με το οποίο εγκαινιάστηκαν οι EΛΛHNIKEΣ MOYΣIKOΛOΓIKEΣ EKΔOΣEIΣ, τις αγαθές αλλά για τούτο όχι λιγότερο ανατρεπτικές προθέσεις του σε ό,τι αφορά τις κατεστημένες ιδέες, τόσο ανθεκτικότερες απέναντι στην επιστημονικά εδραιωμένη αναθεώρηση τους όσο περισσότερο συνδέονται με «εθνικά» ιδεολογήματα.Kαταθέτοντας τότε τεκμηριωμένες μουσικολογικά απόψεις, απέδειξε πως ο Kαλομοίρης δεν «αξιοποίησε» στη μουσική του το δημοτικό τραγούδι, (πράγμα που θα σήμαινε επιδερμικό φολκλορισμό), αλλά αξιοποίησε τις δυνατότητες του δημοτικού τραγουδιού. Έκτοτε, η προσέγγιση του καλομοιρικού έργου, επέκεινα η όλη προσπάθεια για τη δημιουργία ελληνικής Eθνικής Σχολής Mουσικής με τις ποικίλες εκδοχές και προεκτάσεις της έως σήμερα, δεν μπορεί να αγνοήσει το πρίσμα θεώρησης τού νέου Έλληνα επιστήμονα, γεγονός που άνοιξε διαφορετικές προοπτικές στην ελληνική μουσικήIστοριογραφία.\nΑπό το ίδιο κείμενο για το βιβλίο για τα βυζαντινά μουσικά όργανα (δε γνωρίζω αν υπάρχει σχέση Μαλιάρα-Καρπάθιου μια και οι προσεγγίσεις τους στο θέμα είναι κάπως συγγενικές):\nΓια πρώτη φορά, χάρις στην μελέτη του Nίκου Mαλιάρα, η Bυζαντινή μουσικολογία ως επιστημολογική έννοια διευρύνεται με βάση αντικειμενικά δεδομένα, η ελληνική Mουσικολογία αποκτά θετική γνώση τού instrumentarium της βυζαντινής εποχής, βασισμένη στην ιστορική και συστηματική θεώρηση, δηλαδή, την παρακολούθηση των μορφολογικών-λειτουργικών μεταβολών σε σχέση με τις εκάστοτε ιστορικές συνθήκες. Kαι επειδή οι μεταβολές αυτές συσχετίζονται καιμε αλληλοεπιδράσεις που προέρχονται τόσο από τον αραβικο/ισλαμικό όσο και από τον δυτικοευρωπαϊκό/χριστιανικό κόσμο, στο μέτρο και στο βαθμό που αυτές διαπιστώνονται από τον ερευνητή, τα συμπεράσματα της έρευνάς του δεν είναι μόνο αποκαλυπτικά αλλά και πάλι ανατρεπτικά κατεστημένων ιδεών αφού αποδεικνύει αφενός ότι «πολλά από τα δυτικοευρωπαϊκά όργανα έχουν βυζαντινή προέλευση και όχι απαραίτητα αραβική, όπως συχνά υποστηρίζεται»? η «δυτική» επιστήμη, και όχι μόνο η Mουσικολογία, έχει την τάση να αρνείται τις επιδράσεις τις προερχόμενες από έναν γειτονικό κόσμο, ο οποίος ανέπτυξε υψηλό πολιτισμό προτού η Δύση εισέλθει στην εποχή της δικής της Aναγέννησης― αφετέρου ότι «πολλά από τα όργανα τού νεοελληνικού λαϊκού/παραδοσιακού πολιτισμού, για τα οποία οι μελετητές θεωρούσαν ότι έχουν αραβοπερσική προέλευση, υπήρχαν και χρησιμοποιούνταν ήδη στο Bυζάντιο».\nΑυτά νομίζω φωτίζουν κάπως τις αντιλήψεις του συγγραφέα ευρύτερα για το θέμα ελληνική μουσική, από την κοσμική βυζαντινή, παραδοσιακή μέχρι την εθνική σχολή και τη σύγχρονη μουσική παραγωγή.\nliga_rosa (Νίκος Σαρηγιάννης) 2018-07-01 21:39:35 UTC #44\nμάλιστα, δηλαδή αν η επιστημονική έρευνα ή η πραγματικότητα δεν συμφωνεί με τα εθνικά ιδεώδη, τόσο το χειρότερο για την πραγματικότητα και την επιστήμη…\nnikos_politis (Νίκος Πολίτης) 2018-07-01 21:39:35 UTC #45\nΤο πρώτο παράθεμα του emc προέρχεται από την περιγραφή που δίνει ο εκδοτικός οίκος στο βιβλίο του Ν. Μαλλιάρα “ Ελληνική Μουσική και Ευρώπη, Διαδρομές στον Δυτικοευρωπαϊκό Πολιτισμό”, που δεν το έχω και βέβαια δεν το έχω διαβάσει. Λείπει όμως η πρώτη από τις συνολικά τρεις παραγράφους, η οποία έχει ως εξής:\n“Τα κείμενα που συγκεντρώνονται στο βιβλίο αυτό συντάχθηκαν σε διαφορετικά χρονικά σημεία και με διαφορετικές αφορμές. Σκιαγραφούν όμως τις βασικές προϋποθέσεις πάνω στις οποίες στηρίχτηκε και εξελίχθηκε ολόκληρη η επιστημονική σταδιοδρομία του συγγραφέα, ο οποίος πιστεύει ότι οι έλληνες μουσικολόγοι είναι οι πρώτοι που πρέπει να εντρυφήσουν, να μελετήσουν και να κατανοήσουν την ελληνική μουσική σε όλες τις απόψεις της, έτσι ώστε να την τοποθετήσουν στη σωστή της θέση μέσα στο διεθνές περιβάλλον. “\nΤα άλλα δύο παραθέματα προέρχονται από ένα μικρό (2 ½ σελίδων) πρόλογο στο ογκώδες ( 623 σελίδες) βιβλίο του συγγραφέα “Βυζαντινά Μουσικά Όργανα, Αθήνα 2007”, τον οποίον υπογράφει όχι ο ίδιος ο συγγραφέας αλλά, ο κ. Απόστολος Κώστιος, ομότιμος καθηγητής μουσικολογίας, που είναι και ο επιστημονικός υπεύθυνος της έκδοσης. Το βιβλίο πραγματεύεται μέρος μόνο των βυζαντινών μουσικών οργάνων (πολύχορδα, στρατιωτιικά, πολύαυλο όργανο), επειδή όπως σημειώνει ο συγγραφέας τα λαουτοειδή, οι αυλοί / ζουρνάδες και τα τοξωτά θα περιληφθούν σε έναν δεύτερο τόμο, που όμως ακόμα δεν έχει αναγγελθεί.\nΤο βιβλίο το έχω διαβάσει, αποκομίζοντας θετικές εντυπώσεις και δεν θυμάμαι να μου είχε δημιουργηθεί η εντύπωση ότι ο συγγραφέας προσπαθεί να ταυτίσει τα όργανα αυτά με τα ελληνικά εθνικά ιδεώδη. Γενικά, θα έλεγα ότι όταν πρόκειται για ένα τόσο μεγάλο και περιεκτικό έργο, οι οποιεσδήποτε απόψεις σχετικές με τον συγγραφέα καλό θα ήταν να μην γίνονται, πριν κάποιος ενημερωθεί για τις θέσεις που προβάλλει το βιβλίο ή τα βιβλία.\nsystem (system) Ανακινήθηκε αυτόματα από το σύστημα 2019-03-01 03:40:24 UTC #46


O Zbigniew Preisner στο Μέγαρο Μουσικής Αθηνών\nΚυριακή, 30 Μαΐου 2010 10:58\nΟ διάσημος συνθέτης των ταινιών του Κισλόφσκι, Zbigniew Preisner, έρχεται στην Αθήνα την Κυριακή 30 Μαΐου για μία μοναδική ... συναυλία . Κάποτε είχαν με τον Κισλόφσκι από κοινού την ιδέα να πούν την ιστορία μιας ζωής μέσα από ένα κοντσέρτο. Η πρεμιέρα επρόκειτο να δοθεί στην Ακρόπολη της Αθήνας. Σχεδιάζανε να είναι ένα μεγάλο καλλιτεχνικό γεγονός... ο Κριστόφ Κισλόφσκι θα ήταν ο σκηνοθέτης και ο Πράϊσνερ επρόκειτο να αναλάβει τη σύνθεση της μουσικής...αλλά ήταν η ίδια η ζωή που έγραψε ένα τέλος διαφορετικό. Ο Krzysztof Kieslowski πέθανε στις 13 Μαρτίου 1996. Και ο Πράισνερ, ήρθε 11 χρόνια μετά, το 2007 στο Ηρώδειο , σε μια sold out συναυλία αλλά με άλλους φίλους αυτή την φορά. Έτσι θα έρθει και το 2010 στο Μέγαρο Μουσικής. Την Συμφωνική Ορχήστρα του Δήμου Βόλου θα διευθύνει ο ίδιος και ο Ιωακείμ Μπαλτσαβιάς ενώ οι σολίστ είναι η φωνή της Βερόνικα, η σπουδαία σοπράνο Ελζμπιέτα Τοβάρνιτσκα και ο Μανώλης Λιδάκης . Και έρχεται πάλι με τη σκέψη αλλά και τις εικόνες των ταινιών του Κισλόφσκι στις αποσκευές του.. Ο μεγάλος πολωνός συνθέτης Zμπίγκνιου Πράισνερ έχει υπογράψει τη μουσική σε πάνω από 40 ταινίες, κατά κύριο λόγο Ευρωπαίων σκηνοθετών. Πρόκειται για μια αξιοθαύμαστη περίπτωση μουσικού όχι μόνο για αυτό, αλλά πολύ περισσότερο γιατί είναι αυτοδίδακτος. Τον γνωρίσαμε κυρίως μέσα από τη δουλειά του για την ταινία του Κριστόφ Κισλόφσκι Η διπλή ζωή της Βερόνικα, όταν με το ψευδώνυμο Βαν ντε Μπαντεμάγερ υπέγραφε ένα από τα ομορφότερα κινηματογραφικά θέματα όπως είναι το Concerto in e minor, Version 1798. Ο Ζμπίγκνιου Πράισνερ έκτοτε έχει μονοπωλήσει το ενδιαφέρον των κινηματογραφόφιλων, και όχι μόνο βεβαίως, με τις περίφημες συνεργασίες του και στις άλλες ταινίες του Κισλόφσκι (Ο δεκάλογος, Μικρή ιστορία για ένα φόνο, Τα τρία χρώματα: Μπλε, Λευκό, Κόκκινο), καθώς και σε ταινίες άλλων σημαντικών σκηνοθετών, όπως το Europa Europa της Ανιέσκα Χόλαντ, το Μοιραίο πάθος του Λουί Μαλ, το Όταν ένας άντρας αγαπά μια γυναίκα του Λούις Μαντόκι καθώς και το Κουαρτέτο σε τέσσερις κινήσεις της Λουκίας Ρικάκη. Θα ακουστούν αποσπάσματα από τις μελωδίες που έχει γράψει για τις ταινίες Η διπλή ζωή της Βερόνικα, Τα τρία χρώματα: Μπλε, Λευκό, Κόκκινο, Κουαρτέτο σε τέσσερις κινήσεις της Λουκίας Ρικακη, από το έργο Requiem for my Friend που έγραψε μετά από τον θάνατο του Κισλόφσκι κ.α. Αξίζει να σημειωθεί ότι οι ηχογραφήσεις της μουσικής του Πράισνερ για τον κινηματογράφο έχουν κάνει ρεκόρ πωλήσεων: η Διπλή ζωή της Βερόνικα έχει πουλήσει πάνω από 300.000 CD από το 1991 που κυκλοφόρησε ενώ η τριλογία Τα τρία χρώματα έχει ξεπεράσει τις 700.000 αντίτυπα. Ο Πράϊσνερ μεγάλωσε στην Κρακοβία και έμαθε μουσική μόνος του. Η έμπνευση για τον Preisner προήλθε από την ανησυχία του ότι οι άνθρωποι στη σημερινή εποχή απομακρύνονται όλο και περισσότερο μεταξύ τους, ως συνέπεια των τεχνολογικών επιτευγμάτων, τα οποία - παραδόξως - αποτελούν εμπόδιο στην επικοινωνία και την ενδοσκόπηση. Όχι πολύ καιρό πριν, λέει ο ίδιος, διαβάζαμε κάτω από το φως της λάμπας πετρελαίου. Τώρα μοιράζουμε την προσοχή μας μεταξύ της τηλεόρασης, της οθόνης του υπολογιστή μας και των κινητών τηλεφώνων μας. Το τεράστιο άλμα της τεχνολογίας όμως, δεν στηρίχθηκε σε κάποιο φιλοσοφικό ή ψυχολογικό υπόβαθρο, ούτε στην τέχνη. Οι άνθρωποι έχουν λησμονήσει την ψυχή τους – δεν έχουν ούτε χρόνο ούτε χώρο να της αφιερώσουν.\nΤοποθεσία Μέγαρο Μουσικής Αθηνών, αίθουσα Χρήστος Λαμπράκης, (Φίλων της μουσικής) Ημερομηνία Κυριακή 30 Μαΐου 2010, ώρα: 20.30 Πληροφορίες Τηλ.: 210-7282333, 210 6980044 http://www.megaron.gr/, http://www.preisner.com/ Τιμές εισιτηρίων Τιμές: 40€, 55€, 65€, 100€ (Διακεκριμένη Ζώνη) Προπώληση εισιτηρίων Στα ταμεία του Μεγάρου, στο εκδοτήριο Ομήρου 8 στο Σύνταγμα, Δευτέρα με Παρασκευή: 10 το πρωί με 4 το απόγευμα και τηλεφωνικά με πιστωτική στο 210-7282333 ή ηλεκτρονικά στο http://www.megaron.gr/ Σχετικές ειδήσεις\nEλλήνων Αναστάσιμα: Πασχαλινή Μουσική Παράσταση στο Μέγαρο Μουσικής Αθηνών\nΜε το χαρμόσυνο μήνυμα της Ανάστασης και τίτλο Ελλήνων Αναστάσιμα πραγματοποιείται η φετινή λαμπρή μουσική εκδήλωση εν όψει της εορτής του Πάσχα, στις 19 Απριλίου 2016 στο Μέγαρο Μουσικής Αθηνών.\nΛαϊκή παραδοσιακή μουσική από το Ιράν με τους Saba στο Μέγαρο Μουσικής Αθηνών\nΤο βραβευμένο συγκρότημα Σαμπά [Saba] έρχεται για πρώτη φορά στην Ελλάδα, την Τετάρτη 16 Μαρτίου στις 8:30 το βράδυ, στο Μέγαρο Μουσικής Αθηνών, για να παρουσιάσει στο ελληνικό κοινό ένα μεγάλο φάσμα οργανικών και φωνητικών συνθέσεων της ιρανικής μουσικής.\nΠαρουσίαση του κόμικ "Enter Crisis"


μεταγραφές | Page 4\n14 January, 2020 - 18:34\nΕνίσχυση με Ανάκογλου και Φροξυλιά για την Παναχαϊκή.\n13 January, 2020 - 17:19\nΑπόφαση – βόμβα της FIFA για απαγόρευση μεταγραφών στον Άρη\nΤεράστιο θέμα ανέκυψε για τον Άρη εξαιτίας σχετικής απόφασης της FIFA που επέβαλε τιμωρία στους «κίτρινους» με οριστική απαγόρευση μεταγραφών.\nΑιτία της τιμωρίας από την FIFA, σύμφωνα με το σχετικό έγγραφο που έφτασε στην ΕΠΟ, είναι παλιές οφειλές που μαζί με τους τόκους, ξεπερνούν το 1 εκατομμύριο ευρώ και αφορούν οφειλόμενα στους Πορτίγιο, Σιστόν, Ούμπιδες, καθώς και τον μάνατζερ του τελευταίου.\n9 January, 2020 - 18:54\nΕπένδυση με Τριμμάτη για τον Εθνικό\nΣτην απόκτηση του ταλαντούχου 20χρονου επιθετικού Αντώνη Τριμμάτη προχώρης εο Εθνικός Πειραιά ενισχύοντας σε σημαντικό βαθμό τη γραμμή κρούσης του.\nΟ Εθνικός ανακοινώνει την απόκτηση του Αντώνη Τριμμάτη. Ο 20χρονος (29.04.1999) επιθετικός -πρώτος σκόρερ στη Super League U19 κατά την περίοδο 2018-2019 -με παραστάσεις από την Super League προέρχεται από τον Ατρόμητο Αθηνών.\nΑντώνη καλώς ήρθες στην ομάδα μας!\n9 January, 2020 - 13:32\n«Τσιμίκα θέλει η Νάπολι από τον Ολυμπιακό»\nΑλλάζει τα δεδομένα για Λεονάρντο Κούτρη και Νάπολι η ιταλική Tuttosport.\nΣύμφωνα με δημοσίευμά της, οι «παρτενοπέι» θέλουν να ενισχυθούν με την απόκτηση ενός αριστερού μπακ, αφού ο Φαουζί Γκουλάμ βρίσκεται στην πόρτα εξόδου.\n8 January, 2020 - 18:21\n«Βλέπει» Μεμίσεβιτς η ΑΕΚ\nΤο όνομα του Σαμίρ Μεμίσεβιτς έρχεται να προστεθεί στην μεταγραφική επικαιρότητα της ΑΕΚ.\nΟ 26χρονος στόπερ της Χρόνινγκεν (που μπορεί να αγωνιστεί και ως δεξί μπακ ή αμυντικό χαφ) είναι μια περίπτωση που απασχολεί τους «κιτρινόμαυρους» μετά την εμπλοκή στην υπόθεση Μπάρμπα.\n7 January, 2020 - 17:05\nΠαίκτης του Ολυμπιακού ο Όστοίτς\nΚαι επίσημα ο Σέρβος αριστερός ίντερ είναι η πρώτη μεταγραφική κίνηση των «ερυθρόλευκων» στη χειμερινή μεταγραφική περίοδο!\nΌπως είχαμε προαναφέρει o παίκτης βρισκόταν εδώ από χθες. Σήμερα πέρασε τις ιατρικές εξετάσεις και υπέγραψε συμβόλαιο συνεργασίας.\nΟ Όστοϊτς αγωνίστηκε για ενάμιση χρόνο στην πρώτη κατηγορία της Ισπανίας με τη φανέλα της Ουέσκα, πετυχαίνοντας 42 γκολ σε 15 ματς! Ενώ πριν από ένα χρόνο έπαιξε στη Σερβία στη Βοϊβοντίνα και στο παρελθόν στην Μεταλοπλάστιγκα.\n6 January, 2020 - 20:00\nΚάτοικος Αγρινίου ο Άλβαρες\nΤην προσπάθεια μεταγραφικής του ενίσχυσης συνεχίζει απτόηος ο Παναιτωλικός, ο οποίος προχώρησε στην απόκτηση του Χουάν Ιγκνάσιο Άλβαρες!\nΌπως ανακοινώθηκε σήμερα, λοιπόν, από πλευράς Παναιτωλικού, ο Αργεντινός μεσοεπιθετικός θα αγωνιστεί με τη μορφή του δανεισμού στα «καναρίνια», ενώ υπάρχει και σχετική ρήτρα απόκτησής του με κανονική μεταγραφή στο τέλος της σεζόν από την Τσακαρίτα…\n3 January, 2020 - 17:34\nΑπέκτησε Σουίτνι ο Πανιώνιος\nΣτο πρόσωπο του Ντέβιν Σουίτνι βρήκε ο Πανιώνιος τον αντικαταστάτη του Μουχάμαντ Πάσαλιτς.\nΣυγκεκριμένα, η ομάδα της Νέας Σμύρνης συμφώνησε με τον Ντέβιν Σουίτνι, ο οποίος αναμένεται να καλύψει το κενό που άφησε η αποχώρηση του Μουχάμαντ Πάσαλιτς.\nΟ 32χρονος γκαρντ/φόργουορντ έχει αγωνιστεί μεταξύ άλλων σε Μεξικό, Βέλγιο, Ελβετία, Ιαπωνία και Καναδά, ενώ μέχρι πρότινος ήταν στην Ουρουγουάη και την Μπίγκουα, όπου είχε κατά μέσο όρο 15,3 πόντους και 3,5 ριμπάουντ.\n31 December, 2019 - 15:17\nΑνακοίνωσε Κάρδαρη η Νίκη Βόλου\nΣτην απόκτηση του Κωνσταντίνου Κάρδαρη προχώρης εη Νίκη Βόλου.


ΠΕΝΤΑΛΙΑ: Ελλάδα - Φιλοσοφία, λογοτεχνία, ψυχιατρική και τέχνη ενώνουν τα χέρια\nΕλλάδα - Φιλοσοφία, λογοτεχνία, ψυχιατρική και τέχνη ενώνουν τα χέρια\nΗ «Οδύσσεια» του Τζέιμς Τζόις πολύ κοντά στην Οδύσσεια του Ομήρου, η Ρωμαϊκή Ιστορία και η Εποχή της Φραγκοκρατίας πλάι στην Ελληνική Μυθολογία και λίγο πιο πάνω βιβλία για την «Αποασυλοποίηση», την «Ομαδική Ανάλυση» κοντά σε μυθιστορήματα γνωστών Ελλήνων και ξένων λογοτεχνών. Ενα αεράκι φυσάει, έρχεται από την κατάφυτη με διαφόρων ειδών γλάστρες ταράτσα του Ανοιχτού Ψυχοθεραπευτικού Κέντρου, στη γωνία Μαυρομιχάλη και Χαραλάμπη Σωτηρίου, στη Νεάπολη, δίπλα στον παλαιό κινηματογράφο «Αλφαβίλ». Καθώς χαζεύω τη βιβλιοθήκη που βρίσκεται στον τρίτο όροφο του υπέροχου νεοκλασικού κτιρίου όπου στεγάζεται περίπου από το 1990 και μετά το ΑΨΚ, νιώθω πως εδώ η φιλοσοφία, η λογοτεχνία, η ψυχιατρική και η τέχνη έχουν ενώσει τα χέρια.\nΣτον πρώτο όροφο είναι η ώρα της ομάδας ψυχοδράματος και την ημέρα που επισκέπτομαι το Κέντρο αποχαιρετούν ένα από τα μέλη του. Στην κουζίνα, θεραπευτές φτιάχνουν τον καφέ τους, πλένουν πιάτα και συνομιλούν στο διάλειμμά τους. Τους ίδιους χώρους και τις καθημερινές εργασίες μοιράζονται και οι θεραπευόμενοι που έχουν έρθει για επόμενες ομάδες που ξεκινούν σε λίγο. «Τα λάθη και οι καβγάδες επιτρέπονται» («Errores et Litigia») γράφει το οικόσημο του Κέντρου που μου μεταφράζει από τα λατινικά ο Γιάννης Τσέγκος, ιδρυτής και διευθυντής του ΑΨΚ. Η συζήτηση μαζί του, την οποία αποκρυπτογραφώ ώρες αργότερα από το κασετοφωνάκι μου παλιάς τεχνολογίας, αποκαλύπτει το απόσταγμα της σοφίας, της εμπειρίας και του χιούμορ ενός επιστήμονα που μαζί με τους συνεργάτες του δημιούργησε ένα χώρο που συνεχίζει να πρωτοπορεί.\nΝα πούμε για όσους δεν γνωρίζουν, ότι το Ανοιχτό Ψυχοθεραπευτικό Κέντρο ιδρύθηκε το 1980 από τον ψυχίατρο Γιάννη Τσέγκο και τους συνεργάτες του, όταν ο πρώτος απολύθηκε από τη θέση του διευθυντού της Υπηρεσίας Κοινωνικής Ψυχιατρικής Αθηνών. Το Κέντρο άρχισε να λειτουργεί επισήμως στις 4 Φεβρουαρίου του 1980 και ήταν ένα εγχείρημα καινοτόμο για τα δεδομένα της εποχής. Μερικές από τις βασικές επιδιώξεις και πεποιθήσεις των ιδρυτικών μελών του ήταν ότι οι ψυχιατρικοί ασθενείς μπορούν να αντιμετωπιστούν χωρίς τη «μονοκρατορία» των βιολογικών θεραπειών και της κλειστής νοσηλείας και ότι η ψυχοθεραπεία και η ομαδική ψυχοθεραπεία ειδικότερα αποτελούν μεθόδους απολύτου ενδείξεως κυρίως για τις σοβαρές ψυχικές διαταραχές. Μεταξύ άλλων, αρχές της λειτουργίας του ΑΨΚ που συνεχίζουν έως σήμερα είναι η απομυθοποίηση της επικινδυνότητας του ψυχικώς πάσχοντος και η κατάρριψη του μύθου του υψηλού κόστους της ψυχοθεραπείας.\n«Οι στόχοι μας δεν έχουν αλλάξει, αλλά οι δραστηριότητες αναγκαστικά πολλαπλασιάζονται. Αυτό που είναι σημαντικό να πούμε είναι ότι το Κέντρο δεν είναι κρατικός οργανισμός, είναι ιδιωτική εταιρεία αστική μη κερδοσκοπική και δεν έχει πάρει ούτε ένα επίδομα πέρα από κάποιες μικρές δωρεές» μου λέει ο Γιάννης Τσέγκος και τονίζει ότι «αυτή ήταν η αρχική απόφαση, να μη στηριχθούμε παρά μόνο στη συνεισφορά αυτών που καταναλώνουν τις υπηρεσίες. Τώρα με την κρίση αναγκαστήκαμε να αλλάξουμε τον οικονομικό σχεδιασμό με την απόφαση ότι δεν θα μειώναμε τους μισθούς π.χ. της γραμματείας και της καθαρίστριας αντιστοίχως, θα περιορίζαμε τα νοσήλια των θεραπευόμενων και θα κόβαμε από τους δικούς μας μισθούς. Επίσης να πω ότι στο ΑΨΚ όλοι παίρνουν τα ίδια χρήματα».\nΗ τέχνη ως επικοινωνία\n«Η προσέγγιση στο Ανοιχτό Ψυχοθεραπευτικό Κέντρο έχει να κάνει με την τέχνη ως ένα μέσο για επικοινωνίας» μου εξηγεί η Νατάσα Καραποστόλη, εργασιοθεραπεύτρια, ψυχοδραματίστρια και ταμίας του Ανοιχτού Ψυχοθεραπευτικού Κέντρου. «Οταν μια ομάδα χρησιμοποιεί μια δραστηριότητα, είτε είναι η μουσική είτε είναι η ζωγραφική είτε κάτι άλλο, ο τρόπος που το κάνει είναι κοινός. Για παράδειγμα, όταν θα πούμε τι θα κάνουμε σήμερα στην ομάδα ζωγραφικής, αυτό που θα αποφασίσουμε εκφράζει τη διάθεση της ομάδας εκείνη την ημέρα, αν διαλέξουμε να ζωγραφίσουμε την ελπίδα, αυτό αντικατοπτρίζει την κατάσταση της ομάδας και πέρα βέβαια από την ομάδα το καθετί που θα φτιάξει ένα μέλος αντικατοπτρίζει και τη δική του κατάσταση τη συγκεκριμένη στιγμή. Ολη αυτή η διαδικασία ορίζεται ως κοινωνικοθεραπεία. Επομένως εμείς δεν ερμηνεύουμε την τέχνη. Οταν παρουσιάζουμε είναι για να πούμε ο ένας στον άλλον πράγματα με πιο καθαρό τρόπο δίχως να ερμηνεύσουμε, σαν ένα συμπληρωματικό μέσο θεραπείας. Αυτή είναι η μία χρησιμότητα της τέχνης που δίνει έμφαση στο σχετίζεσθαι. Επιπλέον, η κάθε τέχνη/δραστηριότητα προσφέρει κάτι διαφορετικό. Η μουσική αγγίζει πιο αρχέγονες, πρωτόγονες καταστάσεις που πάλι δεν θα ερμηνεύσουμε, όμως, έχουν τη δύναμη να κινητοποιούν τα συναισθήματα, από την άλλη οι χειροπιαστές δραστηριότητες (π.χ πηλός, κατασκευή με χάντρες κ.λπ.) βοηθούν το άτομο να προσγειωθεί στην πραγματικότητα. Το τρίτο και πολύ σημαντικό της χρήσης της τέχνης για εμάς είναι η εναλλαγή μεταξύ πραγματικότητας, φαντασίας και συμβολικού. Το τι θα φτιάξουμε είναι το συμβολικό, αλλά ότι για να το φτιάξουμε φανταζόμαστε πράγματα (εικόνες, χρώματα, αναμνήσεις κ.ά. ) κάνει αυτή την τριάδα να εναλλάσσεται αρμονικά κάτι που θεωρούμε σημαντικό γιατί αυτή η εναλλαγή δείχνει την υγεία. Το να μπορεί ένας άνθρωπος να εναλλάσσεται μεταξύ της πραγματικότητας της καθημερινής του ζωής, της φαντασίας και των συναισθημάτων του καθώς και του τρόπου που θα τα εκφράσει στους άλλους (συμβολικό) αυτή η ισορροπία δείχνει μια υγιή λειτουργία. Συνήθως η τέχνη στις περισσότερες προσεγγίσεις χρησιμοποιείται σαν απασχόληση για να περάσουν οι ασθενείς τον χρόνο τους λίγο πιο ευχάριστα.\nΟμως, όπως τονίζει ο Γιάννης Τσέγκος, όταν οι άνθρωποι σχετίζονται μέσα από έναν τρίτο παράγοντα (σε αυτήν την περίπτωση η τέχνη) αναπτύσσεται μεταξύ τους μια πιο αυθόρμητη σχέση χωρίς να ειπωθεί κάτι. «Η διαδικασία της τέχνης τότε λειτουργεί ως ένα μεταβατικό αντικείμενο που δεν φοβίζει και βοηθάει εκ των υστέρων τον ασθενή στη λεκτική έκφραση των συναισθημάτων του».\nΔράσεις - εκδόσεις\nΗ κουβέντα μας έχει τη γεύση γλυκού ελληνικού καφέ κι ενός τσιγάρου και περνάει από σημαντικά θέματα που απασχόλησαν τον κ. Τσέγκο, όπως η πολύ σημαντική οδός που άνοιξε το Κέντρο με τη θεραπευτική του κοινότητα, η υπέρβαση της «ντροπής» των ψυχικά ασθενών, η έρευνα του κ. Τσέγκου και των συνεργατών του για το θέμα της επίδρασης του μονοτονικού και του πολυτονικού σε σχέση με τις αυξανόμενες μαθησιακές δυσκολίες, το εκπαιδευτικό έργο του Κέντρου και οι εκδόσεις του. Πιο πρόσφατη, «Το ψυχαναλυτικό κίνημα» του Ernest Gellner (μτφρ. Αλκυόνη Τσέγκου, εκδ. Αρμός) καθώς και η πολύ ενδιαφέρουσα προσέγγιση της τέχνης ως μέσο έκφρασης και επικοινωνίας.\nPublié par ΠΕΝΤΑΛΙΑ à 23:38\nLibellés : ΤΕΧΝΗ, ΨΥΧΟΘΕΡΑΠΕΙΑ


Μεγάλη εκδλήλωση Αρβανίτη-Κούλογλου στο Ευρωπαϊκό Κοινοβούλιο για την εξόρυξη χρυσού – Radiomax.gr\n11:25: ΠΜ Πέμπτη 21 Οκτωβρίου, 2021\nΣτο πρώτο πάνελ των ομιλητών, με θέμα τις «οικονομικές και κοινωνικές επιπτώσεις της εξόρυξης χρυσού και τo ρόλο των τοπικών κινημάτων» το λόγο έλαβαν πρώτα εκπρόσωποι επιτροπών και κινήματος πολιτών κατά της εξόρυξης χρυσού, από τη Βουλγαρία και την Τουρκία. «Η Βουλγαρία έχει παραπεμφθεί στο Ευρωπαϊκό Δικαστήριο αρκετές φορές τα τελευταία χρόνια, για παράβαση της ευρωπαϊκής νομοθεσίας στο Ευρωπαϊκό Δικαστήριο, οι οποίες συνδέονται με τις εξορυκτικές δραστηριότητες της βιομηχανίας χρυσού, τα βλαβερά απόβλητα και την καταπάτηση προστατευόμενων εδαφών NATURA 2000″, είπε ο Ντάνιελ Ποπόβ. Για την Τουρκία, η ακτιβίστρια Φελίς Σεϊλάν Τεκίν μίλησε για τις καταστρεπτικές συνέπειες στο περιβάλλον από τις εξορυκτικές δραστηριότητες της καναδικής Alamos Gold στο όρος Ίδα στην περιοχή του Τσανακαλέ, αλλά και για τον αγώνα τοπικών κινημάτων, εδώ και δύο δεκαετίες, να τις σταματήσουν.\nΕκφορά του Επιταφίου στο Λιμάνι της Αλεξανδρούπολης\nΤο Λιμάνι της Αλεξανδρούπολης ήταν ο βασικός λόγος δημιουργίας της πόλης μας, γύρω από το οποίο και κάτω από τη…\nΑΠΟΚΛΕΙΣΤΙΚΟ: Ο Κυριάκος Μητσοτάκης θα επισκεφτεί την Περιφέρεια ΑΜΘ\nΣτο αμέσως επόμενο χρονικό διάστημα αναμένετε η επίσκεψη του Πρόεδρος της Νέας Δημοκρατίας κ. Κυριάκου Μητσοτάκη στην Περιφέρεια Ανατολικής Μακεδονίας και…


Κομπολόι Κέρατο Νεροβούβαλου Βυσσινί 14x13 mm\nΑρχική Σελίδα/Κομπολόγια/Κομπολόγια από Κέρατο/Κομπολόι Κέρατο Νεροβούβαλου Βυσσινί 14x13 mm\nΚΩΔΙΚΟΣ (SKU): K0056-11\nΣε όλους τους αρχαίους πολιτισμούς, τα κέρατα ήταν σύμβολα δύναμης και εξουσίας. Γι' αυτό και ο αρχαιότατος ελληνικός Παν (παν = όλον, σύμπαν) ήταν τραγόμορφος. Οι πολεμιστές διακοσμούσαν τα κράνη και το μανδύα τους με κέρατα έως τον Μεσαίωνα. Στα ιερογλυφικά αυτός που φέρει κέρατα είναι εκείνος που μπορεί "να ανοίξει το δρόμο", αλλά και αυτός που «έχει κύρος, δόξα και πνευματικότητα». Το μονό κέρας είναι σύμβολο της αφθονίας (κέρας της Αμάλθειας) και της ευημερίας. Ένα κομπολόι από κέρατα είναι γούρι για όποιον στοχεύει στον πλούτο και την άνοδο. Επίσης, επειδή πρόκειται για φαλλικό σύμβολο, ενισχύει τη γενετήσια δύναμη.\nΧάντρες για κομπολόγια από κέρατο δημιουργούνται από τη σμίλευση του κεράτου διαφόρων ζώων, όπως του βούβαλου, του ταύρου ή του τράγου. Στις ανατολικές χώρες οι χάντρες από κέρατο βούβαλου πιστεύεται ότι φέρνουν καλή τύχη, διότι το συγκεκριμένο ζώο θεωρείται ιερό. Τα χρώματά τους είναι συνήθως ζεστά και απαλά και αναλόγως το είδος τους κυμαίνονται στις αποχρώσεις του καφέ και του κόκκινου.\nΗ διάμετρος της κάθε χάντρας είναι 14x13 χιλιοστά.\nΤο συγκεκριμένο κομπολόι είναι συλλεκτικό, αφού το σχέδιο δεν είναι μαζικής παραγωγής.\nΔιατίθεται σε συσκευασία κατάλληλη και για δώρο.\nΚαλησπέρα σας. Σήμερα παρέλαβα το συγκεκριμένο κομπολόι αλλά το χρώμα δεν έχει καμία σχέση με την εικόνα. Είναι καφέ. Επισης 20€ το κομπολόι και 2€ μεταφορικά με αντικαταβολη, μας κάνουν 22€ όχι 24 που πληρώσαμε τελικά.\nΗλιάνα 17/01/2019, 21:31\nARIS 23/02/2012, 16:34\nΈκπτωση 10% Κομπολόι Φυσικό Κέρατο Νεροβούβαλου Με 33...\nΚομπολόι Φυσικό Κέρατο Νεροβούβαλου Με 33...\nΚομπολόι Κέρατο Νεροβούβαλου Με 21 Xάνδρε...\nΚομπολόι Κέρατο Νεροβούβαλου Με 33 Xάνδρε...\nΚομπολόι Φυσικό Κέρατο Νεροβούβαλου Με 21...\nΚομπολόι Κέρατο Νεροβούβαλου Βυσσινί\nΚομπολόι Σκαλιστό Κέρατο Νεροβούβαλου Μαύρο\nΚομπολόι Κέρατο Νεροβούβαλου Σκαλιστό Δίχ...\nΚομπολόι Κέρατο Νεροβούβαλου Μπεζ\nΚομπολόι Κέρατο Νεροβούβαλου Βυσσινί Βαρε...\nΚομπολόι Κέρατο Νεροβούβαλου Γκρίζο Βαρελάκι\nΚομπολόι Κέρατο Νεροβούβαλου Καφέ Βαρελάκι\nΚομπολόι Κέρατο Ταύρου Γκρι-Μπεζ Βαρελάκι...\nΚομπολόι Κέρατο Ταύρου Βυσσυνί Βαρελάκι 2...\nΚομπολόι Κέρατο Νεροβούβαλου Μπεζ Βαρελάκι\nΚομπολόι Κέρατο Νεροβούβαλου Μαύρο 14x13 mm


Η Λίμνη Ζάζαρη (με φωτογραφικό υλικό) | Διακόνημα\nΣτην πατρίδα μας υπάρχουν περιοχές τελείως άγνωστες στον πολύ κόσμο και στους ταξιδιώτες. Μια από αυτές είναι ο μαγευτικός παράδεισος της λίμνης Ζάζαρης.\nΜόλις λίγα χλμ. νοτιότερα του Αετού, κρυμμένη πίσω από χαμηλό ύψωμα, απλώνει η Ζάζαρη τη γαλάζια επιφάνεια της. Στις όχθες της ακουμπά το Λιμνοχώρι, ο μοναδικός παραλίμνιος οικισμός της περιοχής. Ολόγυρα της μέσα από καλαμώνες και βαλτοτόπια ξεδιπλώνεται ένα εκτεταμένο δίκτυο δασικών δρόμων. Οι ανθρώπινες παρεμβάσεις δεν εμποδίζουν την περιοχή να χαρακτηριστεί σαν ένας από τους πιο σημαντικούς υδροβιότοπους της Β. Ελλάδας που υπάγεται στο δίκτυο Natura 2000.\nΤο απίθανο με την περιοχή της λίμνης Ζάζαρη είναι το παιχνίδισμα του φωτός, αφού μιλάμε κυριολεκτικά για απειρία εναλλαγών.\nNatura 2000Ζάζαρηλίμνη ΖάζαρηπουλιάυδροβιότοποιΦλώριναψάρια


Το νέο μου hi fi , ειναι σωστα στημενο? | Page 2 | AVsite\nΤο νέο μου hi fi , ειναι σωστα στημενο?\nThread starter billts\nΗμερομηνία δημιουργίας 21 Μαρτίου 2021\nΕ οχι ειναι κ μικρη αποσταση το ηχειο απο τον τοιχο\nΣυνηθως τα dali τοποθετουνται χωρις κλιση . Δοκιμασετο για λιγο καιρο\nκαι το σαμπ στη μεση των ηχειων μετα .\nδεν το ήξερα , τα εχω στους 60 ποντους δεξια -αριστερά, και αο τον τοιχο αποσταση. να τα φερω στο 1 μετρο?\nTί απόσταση έχεις εσύ από τα ηχεία?\nεχω 2,5 μέτρα απ τα ηχεία. Να πλησιάσω εγώ προς στα ηχεία ή να φέρω τα ηχεία?\nδοκίμασε να πλησιάσεις εσύ τα ηχεία , και να έχεις ισόπλευρο τρίγωνο.\nΔλδ ξέρεις, α=β=γ. Ολες οι πλευρές ίδιες.\nΤο σαμπ στην μέση για αρχή μέχρι να πάρεις και το δεύτερο. Μετά βλέπεις που θα τα βάλεις.\nReactions: gparaskevas, Alexandros1986, thva and 2 others\nΠες μας και για το σαμπ. Piccolo το βλέπω σε σχέση με τα ηχεία, αλλά μπορεί να ξεγελάει η φώτο.\nΟ ενισχυτής, αν δεν κάνω λάθος, είναι πολυκάναλος και δίνει δυνατότητα cross. Το έχεις δοκιμάσει ή παιζουν full range τα ηχεία;\nτο σαμπ βγαζει ωραια χαμηλα για τα δικα μου αφτια ,γεμιζει καποιες συχνοτητες 10 ιντσο ειναι . ο ενισχυτης διζωνικος ειναι , τετρακαλωδιωμενος ειναι αν εννοεις αυτο. καλυτερα ειναι με βραχυκύκλωση λες?\nΟ ενισχυτης διαβαζω μπορει να κανει κροσαρισμα χερατο οπως και τις αποστασεις μεταξυ ηχειων -ακροατη\nΕχει και pre out\nΚριμα που δεν εβαλε ουτε την βασικη ισοσταθμιση τπυ aydessey αλλα κατι ειναι και αυτο\nΚατα εκει παει ομως\nΤο ζητούμενο είναι να δώσεις ανάσα στα ηχεία και τον ενισχυτή κόβοντας τις χαμηλές (από π.χ. 80 ΗΖ και κάτω) αφήνοντας να τις παίζουν αυτές μόνο τα σαμπς.\nΘα ήταν καλύτερο, αν δεν σε χαλάει αισθητικά και χωροταξικά, να έφερνες τον καναπέ σε απόσταση 1,6 από τα ηχεία, για να μην έχεις τοίχο ακριβώς πίσω από τη θέση ακρόασης.\nΓια το ταβάνι, που είναι όντως πολύ ψηλά, υπάρχουν και κρεμαστά πάνελς, όμως δεν τα κατέχω και καλά αυτά, υπάρχουν άλλοι εδώ να σού τα πουν σωστά.\nο ενισχυτης διζωνικος ειναι , τετρακαλωδιωμενος ειναι αν εννοεις αυτο. καλυτερα ειναι με βραχυκύκλωση λες?\nΌχι, μιλάω για τη δυνατότητα που έχουν οι avr ενισχυτές να κόβουν τις χαμηλές συχνότητες από τα ηχεία και να τις στέλνουν στο σαμπ, κάνοντας πιο εύκολη τη ζωή και του ενισχυτή και του ηχείου. Αλλά τώρα που το ξαναβλέπω, ο δικός σου είναι stereo, οπότε λογικά δε θα έχει αυτή τη δυνατότητα, αν και έχει sub out.\nΔες το πάντως. Αν μπορεί να κροσάρει τα ηχεία, δοκίμασε το, αν και νομίζω πως το ένα δεκάρι σαμπ θα είναι ανεπαρκές.\nΓια αρχή εγω θα τα έβαζα 70 εκατοστά από τον πλαϊνό τοίχο και 85 εκατοστά απο τον μπροστά τοίχο(μετρημένα απο το κέντρο της μπροστινής πλευράς του ηχειου), θεση ακρόασης(εκεί που θα είναι το κεφάλι σου) 85 εκατοστά απο τον πίσω τοίχο.\nLast edited: 22 Μαρτίου 2021\nΒασικά σε περνει οικονομικά- αισθητικά να βάλεις μια διάτρηση γυψοσανίδα στο ταβάνι με απορρόφηση από πίσω; Δεύτερον οπωσδήποτε ισόπλευρο τρίγωνο όπως είπε ο Μαρκου.\nΣτην απέναντι πλευρά από το άνοιγμα συμμετρικα υποχρεωτικά απορρόφηση. Πίσω από τα ηχεία δύο μπασοπαγιδες οπωσδηποτε.\nΕπίσης σκέψου πολύ σοβαρά το ενδεχόμενο για ένα ακόμα σαμπ και avr στη θέση του marantz ώστε να ενσωματώνονται σωστά τα σαμπ και να έχεις μια ισοστάθμιση.\nReactions: ThanasisR and Bhutia\nμπορεις να αγορασεις λιγο aritherm και να κατασκευασεις δυο πανελ 60 εκατοστα χ 2 μετρα κενο επι 6-7 εκατοστα παχος το γυρο γυρο το φτιαχνεις απο σανιδα 6-7 εκατοστα επι 2 εκατοστα κατα προτιμηση σε ολο το μηκος της σανιδας τρυπες στρογγυλε φ40 πισω ολο αυτο το τελαρο του βαζεις μια πλατη απο 4 χιλιοστα κοντρα πλακε βιδωνεις καρφωνεις τις σανιδες ορθιες εννοειτε για να διμιουργηθει η σκαφη κι εκει μεσα απλωνεις το aritherm μετα μπροστα αγοραζεις ενα\nδιατρητο καλυμα καφασωτο της αρεσκειας σου και τα βαφεις πριν μπει το αποροφητικο μεσα το χρωμα που θες εσυ.ολο αυτο το στερεωνεις ορθιο ενα σε καθε γωνια διπλα η πισω απο τα ηχεια σου στον τοιχο με δυο βιδες ουπατ.θα εχεις δυο πλαισια 60χ200χ7 το αποτελεσμα σε εντυπωσιασει.μπορεις να προσθεσεις ενα η δυο πισω απο την θεση ακροασης η πλαγιως η παλι ορθια..δοκιμασμενο σε εντελως γυμνο δωματιο με τρελες ανακλασεις με αριστα αποτελεσματα και κυριως φθηνα..το μονο που θελει ειναι λιγη δουλιτσα προσωπικη..παραθετω μια φωτο πως δειχνει η κατασκευη χωρις το μπροστινο διατρητο καφασωτο.μπορεις και το παχος να το κανεις 8 εκατοστα.οι τρυπες γινονται και φ50 ανετα...\nReactions: oldy, Zizik, billts and 3 others\nΛέγομαι Βασίλης , είμαι νέος στο χώρο .... Αγόρασα πριν λίγους μήνες τα dali ikon 7 ,marantz nr1200 kai Perpetuum Ebner PE 800 για τα βινύλιά μου. περιττό να πω ότι ο ενθουσιασμός μου καλά κρατεί ακόμα.\nΌμως θέλω να βελτιώσω το χώρο μου καθώς μένω σε ψηλοτάβανο σπίτι (ύψος ταβανιού 3.90μ) διακρινω έκο\nτο σαλόνι είναι 4,5 Χ3.5 μ. Θα ήθελα σας παρακαλώ τη γνώμη σας για τη θέση των ηχείων και πώς γίνονται οι μετρησεις για να βελτιωθεί η ακουστική στο χώρο μου, θα ηταν καλυτερα να μπαιναν τα ηχεία στο μεγαλύτερο μήκος του δωματίου ? View attachment 205565 View attachment 205566 View attachment 205567\nΚαταρχάς η απορία...Όταν αντιλαμβάνεσαι τα φαινόμενα ηχούς είναι οι μεσόπορτες προς τους παράπλευρους χώρους ανοιχτές ή κλειστές;\nΕπίσης να κάνεις και την εξής δοκιμή...Βάλε κάποιον να σταθεί εναλλακτικά στη θέση καθενός ηχείου και να χτυπήσει δυνατό παλαμάκι μ'εσένα ευρισκόμενο σταθερά στη θέση ακρόασης.Μήπως αντιλαμβάνεσαι τότε και κάποιο πρόσθετο φαινόμενο με τον ήχο από το παλαμάκι ν'ακούγεται ξανά και ξανά σβήνοντας σιγά σιγά αντί αμέσως;;\nΑνατομία Ακουστικής Χώρων (...Remastered)\nΑνατομία Ακουστικής Χώρων - Καμπύλες Εκτίμησης Θορύβου Και γιά να μη μένουμε...αδιάβαστοι Άγιες Μέρες... http://www.docstoc.com/docs/130242/AudioScience Με ιδιαίτερη προσοχή στο επόμενο: http://drc-fir.sourceforge.net/doc/drc.html Oι καμπύλες εκτίμησης θορύβου (Νoise Rating Curves) κατά...\nReactions: Hans of Matrix, christos77, Alexandros1986 and 1 other person\nΤο πάτωμα είναι ξύλινο? Δεν εννοώ αν έχει παρκέ (γιατί παρκέ έχει), αλλά αν η πλάκα είναι από μπετόν ή από ξύλινο σκελετό, πάνω στο οποίο πατάει το παρκέ. Το ταβάνι σίγουρα δεν είναι από μπετόν, αλλά από κάποιο υλικό (νοβοπαν,λεπτό ξύλο, κάτι τέτοιο). Το σπίτι πρέπει να είναι κάποιο νεοκλασσικο κτίριο, σε ποια περιοχή πόλη είσαι? (το τελευταίο άσχετο με το θέμα μας).\nΓεία σου φίλε - τυχερέ γιατι δεν μένεις στην Αθήνα , ....αλλά και γιατί μένεις σε μονοκατοικία - από την Καλαμάτα .\nΑν είναι δικός σου ό χώρος ...πρέπει να τον φτιάξεις με πολλλυ Αγάπη . Σιγά σιγά αλλά .....όχι ράβε ξήλωνε .\nΔιάβασμα , διάβασμα και πάλι διάβασμα . .\nΛύσεις για βελτίωση χώρων ακρόασης και εγκαταστάσεις συστημάτων\nReactions: Rosinante, Σταύρος Λαγκαδιανός and Astronaut Jr.\nναι η πλακα κάτω απ το πάτωμα μπετόν είναι, το σπιτι ειναι τυπου νεοκλασσικο στην Καλαμάτα οποτε δεν ξερω και απο μετρησεις αν μπορει να κανει κι ενας απλος ηχοληπτης???\nΔιάβασμα , διάβασμα και πάλι διάβασμα . . View attachment 205596\nπες μου οτι γνωριζομαστε ???\nΣίγουρα όχι .\nΕίμαι Αθήνα .\nΑπό Καλαμάτα μέσα η από τα περίχωρα ?\nΜεσα χωμενος στο κεντρο σχεδον.\nkάνε μιά επαφή ...που ξέρεις μπορεί και να είστε γνωστοί .\nΚεντρικό ηχείο B&W htm61 S2\nOnline τώρα: 404 (Μέλη: 49, Επισκέπτες: 355)